
SADRŽAJ: 


IVA ROD: Inspiracije (Gjuri Arnoldu) (pjesma). 

DRAGUTIN M. DOMJANIĆ: Stari portal (pjesma). 

NIKOLAJ JAKOVLJEVIĆ (F): Trojica. 

DAVORIN M. ROBOTIĆ: Pjesme iz starog doma. 

D. MILANOV: Ljubav. 

ŠILAR: Kladice, Dramska pripovijest u tri čina iz života naših 
iseljenika, (Nastavak). 

DR. RUDOLF HORVAT: Iz staroga Zagreba. (Nastavak). 

J. V. R.: Nekoga čekaš... (pjesma). 


LISTAK: 


AHMED MURADBEGOVIĆ: Josip Papić. 
—: Proslava pedesetgodišnjice književnoga rada Gjure Arnolda. 


KRŠNJAVI: Afreski Joze Kljakovića. 

—: Gostovanje disidenata »Hudožestvenog teatra«, 
— ad: Crommelynck: Veličajni rogonja«. 

A. MUR: Nikola Pavić: »Pozableno cvetje«, 
—; Šenoina »Ljubica«, 

VL. D.: Giuseppe Zola. ' 

STJ. ILIJIĆ: O pjesnikovoj individualnosti, 
—: Jubilej osnivača »Braće Hrvatskog Zmaja«, 
—: Jezični savjetnik, 

—: »Hrvatske Novine«, 

Nkć: Cividini: »Pedagogika«. 

—: Nove knjige. 








»Vijenac« izlazi svakog 2. i 16. u mjesecu. Cijena mu je mjesečno Din. 20.— 

Pojedini broj stoji Din, 12,.—, Uprava »Vijenca« nalazi se u Medulićevoj 

ulici broj 30. Novac se šalje poštanskom čekovnom uredu u Zagrebu za 

upravu »Vijenca« na broj 34.469. Rukopisi se šalju dru. Ferdi Nikoliću, 
Zagreb, Medulićeva ulica broj 30-I. i ne vraćaju se. 


»Vijenac« će u ovoj godini imati i posebnu rubriku za socijalni pregled, koju 
će uređivati DR. ĐURO BASARIČEK. 

OSNIVAČI »BRAĆE HRVATSKOG ZMAJA« 

io jesen vela 
nečujno se viju, 
plave sjene kriju 
forme mramor-križa bi'ela; 
tek se na zvoniku 
Sveti Znamen sjaje: 
zadnji cjelov daje 
Sunce onom Svetom Liku, 
Tiho groblje snije 
blago sa svojima 
niemim grobovima. 


INSPIRACIJE 


(GJURI ARNOLDU) 


Mili dani 


zapretani 


liju bićem pjesnikovim 
uspomene 
probudjene, 

A u duši punoj žara 


prva mu se pjesma stvara, 


STARI PORTAL 


ortal koji se ruši 
I v kmicu vodi, 
Dvorišće zaraslo, 


Kud nigdo ne hodi. 


Zasipani zdenec, 
Gde krov se nagiblje, 
Glicinijah grozdje 
Kaj veter ga ziblje. 


Iz kurije mrtve 
Čez prazne obloke 
Glediju me oči 
Žalostne, gliboke. 


Al taki, kad mesec 
Nad lipami zide, 
Vse živo je v parku, 
Za parom par ide, 


I šepćeju reči, 
Zašuškala svila, 

I vnoga je tajna 

V bosketu se skrila. 

Io mi son un che quando 
Amor mi spira, noto: ed a quel modo 
Che ditta dentro, vo significando, 


(Dante, Purg. XXIV, 56.) 


Nježno povjetarce plije — 
tuju vitu njiše, 
Šaptom kroz tanane 
Pjesma bruji grane: 
časom mirno zabigliše 
ko da slavuj tuži; 
časom zažubori 
ko da suzom zbori 
bi'eloj rano sveloj ruži, 


* 


novom srećom, bolom novim, 


Iva Rod 


Al komaj da mesec 
Za oblak odplava, 
Vse zgine, od rose 
Drhturi si trava, 


Ni šeptanja čuti, 
Odišli su pari, 

I pak smo mi sami, 
Portal ti moj stari! 


Dragutin M. Domjanić 


Godina IL 

TROJICA 


Napisao NIKOLAJ JAKOVLJEVIĆ (F). 







cima i obroncima Pridnjeprovlja i sav 
pokrit bijelim, baršunastim pokriva- 
zi lom snijega, živio je skrovito teškim, 
uznemirenim životom, Bilo je kao da je u kojemu 
stroju, iznutra, iznenada puklo maleno pero, ne- 
opazivo, ali nužno, te će onaj sređeni, jedno- 
lični i tačni stroj sad ni da stane, razdroncan, 
raskliman, 

Izvana sve je bilo kao i prije, samo što je mali 
mjesni »Vjesnik« pojačano predbacivao stanov- 
nicima nedostatak građanskoga osjećaja i dezor- 
ganizovanost, a velike gubernijske novine, što su 
prispijevale u grad dan iza svoga izlaženja, javljale 
su neopazivo sitnim tiskom, da su čete »iz strateš- 
kih razloga« i »povremeno« smještene u nove po- 
ložaje, ali sve to bilo je daleko, više od dvije sto- 
tine vrsta od gradića. U ostalome se ništa nije 
promijenilo, Nedjeljama se u velikoj i niskoj auli 
ženske gimnazije, sa starinskim izrešetkanim pro- 
“ zorima davale amaterske predstave, i mjesne su 
gospođe plesale valse i pas — de — quatres sa 
časnicima posade; mladež je po večerima šetala 
širokom Gogoljevom ulicom; svjetiljka pred ram- 
pom »Apola« gorila je modrikastim plamenom i 
rasvjetljavala velike reklame sablasnih drama i 
prokšenih lakrdija, a muškarci su igrali preferans 
u nekadanjemu sastajalištu društva, nazvanome 
poslije revolucije »tekareča« — skraćeno od »tea- 
tar, kabare, restoran, čitaonica«, Ali u svemu tome 
nije bilo onoga običnoga, nužnoga smisla, već ne- 
što neiskreno, nešto neodlučno i ropski pritajeno, 
nategnuto, kao da se sve odjenulo obrazinom, si- 
vom, bezličnom, neopazivom, nastojeći da sakrije 
u sebi nešto uznemireno, tuđe 1 strašno, 

Poput crne, zadimljene, jetke lave puzale su 
zloslutne glasine, Središte, od kojega se širile, bio 
je veliki i ljudima natrpani trg. Kad bi k mrzovo- 
ljastome i čvrstome seljaku, koji je doveo na trg 
mali, mršavi vozić u »općinskoj« šumi nakradenih 
drva, prilazila »gospođa« u nelijepo izlizanome po- 
zelenjelom wogrtaču, sa zakrpama na laktima i 
u staromodnima, zašiljenim već za svaku prodaju 
nezgodnim cipelama, sunutima u otrcane, na rubo- 

vima pregib& crnim nitima sašivene kaljače, i plaš- 
ljivo bi molila, da »ma za toliko« popusti od četiri 
sto, seljak bi iskosa pogledao zgrbljeni, drhtavi lik 
i govorio, da se, kad dođu boljševici, ni do toga ne 
će moći doći. A gospođa bi, došavši kući, pripovi- 
jedala, da seljaci pomalo skrivaju | boljševike i pro- 
puštaju ih u grad, 


U gomili naglo su šmigali neki ljudi, njuškali 
nešto, okretni, brzi kao miševi, skupljali se, užur- 
bano šaputali, sunuli nekome nekakove novce i 
razilazili se, a trgom se iznenada strjelovitom br- 
zinom raširio glas, da su boljševičke predstraže 
već u samoj Verkjevci. I onda su žene preplašeno 
stale da trpaju makovače i tvrde smeđe piroške i 
da iskidanim tesotinama zabijene škrinje okreću 
s dnom u vis; mesari su s pokrivalom za kola užur- 
bano stali da pokrivaju modrikasto mršavo meso, 
a stare su Židovke brzo zatvarale škrinje s dugme- 
tima i đerdanima, i trg je opustio.. 

Katkada se raširio glas, da su u crkvi vidjeli ne- 
kakovoga komesara preodjevenoga u starca-pro- 
sjaka, i onda su ljudi stali da hite kućama i, sasta- 
jući jedan drugoga, šaptali si nešto u uho, užur- 
bano, oprezno, opominjući, 

Gdjekada je na vježbalištu pričuvna četa, što 
je stajala u gradu, izvodila vježbu u pucanju, i za 
pola se sata po svima ulicama gradskim, u smjeru 
spram stanice, otegnula kolija, na brzu ruku nato- 
varena sirotinjskim domaćim priborom, a ljudi, koji 
su sprovodili koliju, prilazili su jedni k drugima i 
drhtavih, problijedjelih usana preplašeno zapitki- 
vali ne slušajući odgovora; 

— Što se to događa? 

Dnevni raspored, brige oko ručka i tiho mana- 
stirsko zvono ponešto su prekidali, raznosili stra- 


. hovanje, zato je grad večerom i noću poput obruča 


zahvaćala pošast podmukle, zadušljive, oštre pre- 
pasti, 

Kad bi uzanima, u snijegu utrtim puteljcima 
tamnih ulica išlo jedno za drugim dvoje ljudi, to bi 
onaj, koji je išao otraga, mogao da vidi, kako pred- 
nji uvlači glavu dublje među ramena, kako se sav 
naježio kao da očekuje udarac odostrag i kako 
sad usporuje korake, želeći da propusti drugoga, 
sad se naglo baca naprijed i počinje da trči brzo, 
brzo. ' 

Večerom je grad izumirao. Rijetko, rijetko se 
gdje ukazivao osamljeni lik zakašnjeloga stanov- 
nika, kako ide bezuvjetno samom sredinom uzane 
uličice, I kad je taj prolaznik ugledao pred sobom 
isto takav tamni na bijeloj pozadini, snijegom za- 
viti, zgrbljeni lik, neopazice je zastajkivao osje- 
ćajući, kako mu srce bije silno i oštro, dah se pre- 
kida i nagli mu znoj probija dlanove ruku, te je 
prekinuta, promuknula glasa prestrašeno zapitao: 

— Tko to ide? 

Kad se sastajali znanci, oni si jedan drugome 
užurbano i radosno stiskali ruke, kao da se već 

dugo, dugo vremena nisu vidjeli i iznenade se, kao 
da su se zastidili, naglo praštali i pošli dalje, svaki 
na svoju stranu. 

I činilo se kao da je bijeli, baršunasti mrtvački 
Plašt, što je zaodjeo zemlju poput spužve, prožet 
nekakovim lakim, eteričnim, otrovnim plinom i 
da tamne mase kuća i ljudi, što su stali na taj 
mrtvački plašt, istiskuju iz sebe plin te on nepre- 
kidano struji u vis i otrovnim zadahom truje sve, 
a ljudi također postaju nekuda lagani, prozračeni, 
bez težine, poput utvara, , , 

U velikoj i goloj, pustoj i neprijatnoj sobi dvo- 
katne kuće na kraju grada živjela su trojica, 

Prvi, s golemom glavom, posve zaraslom gu- 
stom, kudravom, riđom vunom, prhkim nosom, uto- 
nulim u toj vuni, crnom jamom isušenih ustiju, 
uokvirenih s dva niza krupnih, od duhana požu- 
tjelih zubi, gotovo je vascijele dane sjedio za du- 
gačkim, zamrljanim voštenim platnom pokritim 
stolom i pio, nalijevajući mesnatom i kosmatom, 
grimizno crvenom rukom, iskvrganom vijugavim, 
izbočenim crtama nabreklih vena, votku, što je 
zaudarala petrolejem i još nečim odvratnim, iz ve- 
like boce široka grla u čašu, pio užurbano i naglo 
izvraćajući u usta vonjavu tekućinu i nije opažao, 
kako ona teče dvjema strujicama po valovitim dla- 
kama kuštrave riđe brade i pada na rub izlizane 
i također poriđele kabanice, koje on nikada nije 
snimao, 

Opojenost nije prilazila. Samo je gdjekada srce 
stalo naglo da bije i od njega je puzlo nešto u vis, 
tatovskim rukama, opreznima i brzim, trgalo iz 
pamćenja i bacalo pred oči sličice nečega dale- 
koga i nerazumljivo, poput vlastite krvi bliskoga, 
svoga, i beznadno nepovrativoga. 

Đačke godine, golema slušačka dvorana, 
buka i uzvici, trčanje za satovima, noći probdjevene 
uz knjige, vesele drugarske gozbice ,,, Velika dvo- 
rana, bijela i čista, dva reda ležaja i on sam, doktor 
Poljivanov, u bijeloj kabanici s ispranim žutim mr- 
ljama joda, za mjim ranarnik s knjigom ,.. Pa 
beskrajno blizak čovjek, pun razumijevanja i osjet- 
ljivosti. I ona gle ulazi oprezno, na prstima u ka- 
bine, gdje on sjedi za poslom, prilazi i polaže mu 
ruku na glavu. I on nijemo cjeliva tu ruku, malenu, 
mekanu i toplu.., Dječica, dvoje njih, kosica me- 
kanih i svijetlih, poput lana, vesela i brza kao 
miševi , .. 

Grčevito je zario kosmate ruke u kosu, kao da 
će svu da otkine tu glavu, tako tešku i nepotrebnu, 
i ukočio se, Gdjekada je davao od sebe čudne zna- 
kove, ni riđave, ni hihotave, grube i nelijepe i onda 

je u sobi postajalo još pustije i tiše, a lica se ostale 
dvojice preplašeno otegnula, ' 

Označnom osebinom drugoga bilo je to, da je 
sav uvijek bio uzgiban, Dugi suhi prsti hvatavih 
majmunskih ruku njegovih neprestano se micali, 
Sad je mijesio komadić krušnoga mekiša, sad je 
rasplitao, splitao, vezao i razvezivao iznova kakav 
komad uzice, sad je, napokon, prilazeći k prozoru, 
bubnjao na staklu gusti, zvonki, ali netačni bub- 
njarski signal, Pače i kada je spavao, trzajući se u 
snu i tanko cvileći, prsti su njegovih ruku nemirno 
čupkali krajeve staroga, izlizanoga pokrivača, 

Bio je od nekada čist, nadasve uredan, Svoje je 
odijelo, ne novo i mjestimice brižno zakrpano, sva- 
koga jutra brižljivo čistio i snimao ga pače gdje- 
kada i danju, vješajući ga na naslon stolca iznova 
ga čistio, dugo i gotovo s nasladom. Njega je bes- 
krajno uzrujavalo, kako se činilo, blato i nečistoća 
sobe i prije nego će sjesti na koji od stolaca, škri- 
pavih, rasklimanih nogu, on je čvrsto, po više puta, 
brisao sjeđalo malom krpicom, što je ležala pod 
strunjačom kod nogu. 

Gdjekada je doktor zabunom lijegao na njegov - 
krevet, u staroj svojoj kabanici, poprskanoj blatom, 
što se u crno-smeđim mrljama osušilo na leđima 
i na skutovima, i onda ga je on vukao za noge s le- 
žaja, pakosno, bijesno, kunući mater, prskajući 
slinu i padajući u zvjerstvo, 

Onako onizak, punošan, uvijek čisto izbrijana 
lica, što se gdjekada znalo čudno trzati, on kao da 
je kome namještao grimase; trčao je katkada po 
sobi, sve gušćim koracima i gestikulirajući u hodu, 
Ali kretnje su te bile nagle, prebrze, nedovršene i 
nekuda neumjesne, kao da su tjelesnim odrazom 
misli, isto tako nagle, nesustavne i nedovršene. 
Bio je agronom, 

Treći je bio profesor, visok, žilav čovjek s tan- 
kim, gušćim vratom, zamotanim u prljavi smeđi 
šal, dugih sijedih, kuštravih kosa i bijele brade. 
Bio je u sobi nekuda neopaziv, gotovo ništa nije 
govorio i dugo je znao sjedjeti do prozora, visokoga 
i prašnog, uprvši pogled u mutno bijelu sklupčanu 
maglu zimskoga dana i samo se od vremena do 
vremena nasmjehnuo, tajanstveno i zagonetno, kao 
da zna nešto veliko i važno, drugima neznano, 

Bez obzira na potpunu njihovu izvanju ne- 
sličnost u njih je, u sve trojice, bilo nešto nedo- 
hvatno-zajedničko, katkada i smješno slično, kako 
to često biva u ljudi istoga zvanja, I ta je sličnost 
izbijala u svemu: u zvucima glasova njihovih, hri- ' 
pavih, ponešto reskih, kao da su se odučili od g0- 
vora, katkada nepotrebno glasnih, često bezraz- 
ložno sniženih gotovo do šapta, kao da jedan dru- 

gome predaje vrlo važnu tajnu; u pokretima, u 
kretnjama njihovima, odsječenima i često nelije- 
pima, nelogičnima, kao nesređenima, a najviše u 
izražaju očiju njihovih, Osjećalo se, da svaki od njih 
prisluškuje, napeto i pažljivo, nekakovome zamr- 
šenome radu, što se vrši u unutarnjosti, prisluškuje 
s očekivanjem mučnim i napornim, kao da od po- 
sljedice toga rada zavisi sav dalji bitak njegov. I 
od toga je gdjekada u kojega od njih planulo oko, 
a presahle su usnice nesvijesno i nečujno zašapu- 
tale: »odmah, odmah« .., a lice je zavio smiješak, 
čudan i neumjestan, 

Kako ih je sa staze, tako obikle i bliske, bacio 
orkan doletjevši iznenada, oni su lutali s mjesta 
na mjesto tražeći u mukama mirni kutić, gdje bi 
se čovjek mogao sabrati, prići s mislima samome 
sebi, dosjetiti se i iznaći svoje mjesto usred dogo- 
đaja. Ali zbilja je uvijek neočekivana i zlokobna; 
poput gomile crvenih, porugljivih, fantastičkih na- 
kaza, što se prikazuje u sablasnom priviđenju i u 
divljemu plesu plaze dugačke, podražive jezičine, 
ona je svakim danom davala nešto novo, sve straš- 
nije i strašnije, katkada bezumno, nepojmljivo, 
čega svijest ne može da smjesti, jer ne dospijeva 
da obuhvati sve to, onako ocvala i bez snage, i 
misao se, poput miša, što je dospio u malu tijesnu 
stupicu, preplašeno bacakala, tražeći prilike, da 
izađe, 


I to, što su oni gledali, postepeno je otupljivalo 


čuvstva njihova, sputavalo volju, dojmovi se izvo- 
dili mehanički, silom svoje teže, naslagali se jedan 
na drugi, i poput pustenih slojeva, zadušnih, toplih 
i teških, skladali se negdje unutra, uzrokujući tupu, 
potonulu bol, I tamo je polagano, ali neumoljivo 
raslo oštro neko i uporno pitanje, nestrpljiva neka 
želja, A tto je bilo tim mučnije, jer se, onako neopre- 
djeljivo i teško, nije moglo da utjelovi u misli, ne- 
pokorne, buncave; kao da se neopazice potrgao 
niz bisera, zrna da se otkotrljala daleko jedno od 
drugoga, a sile nema, koja bi ih mogla iznova da 
sabere i da ga sastavi čitava, kako ga želja hoće, 

No gdjekada je padala na oči iznenada kao neka 
pelena, siva, zagađena i mutna i tada se dojmovi 
usisavali podvostručenom oštrinom, kao da se lu- 
banja neopazice otvorila, te mozak, lagan i pruživo- 
mekan, upije, užurbano i žedno, poput spužve, bol 
i stravu onoga, što se događalo, I onda je njima 
zavladalo bjesnilo, 


* * * 


Stanje napornoga i podmukloga, nesnosno-teš- 
koga iščekivanja izlilo se u goruću, mučno oštru 
nestrpljivost. Večerom se dnevice mogla slušati 
paljba, i čudna je bila daleka, gluha ornjava, koja 


je toliko sjećala na grom u takovu tihu i bez- 
vjetrenu zimsku večer, Rano jutrom pojavljivali se 
gradom pozivi, što su građane uvjeravali o potpu- 
noj neopasnosti te ih pozivali na mir, ali pola sata 
iza toga, kako su prilijepljeni ti žuti, zeleni i crveni 
listovi, što su se odljepljivali i žalostivo trepetali 
na vjetru, opet se čula paljba, ali jače i bliže, I naj- 
strašnije u tome bilo je, da nitko ničega nije znao, 
nitko ništa nije mogao da kaže, i svi se spleli po ti- 
jesnim uličicama grada, ne znajući što da rađe, 
kome i kuda da pođu, pleli se kao stado preplaše- 
nih ovaca, bacali s jedne strane na drugu, skupljali 
se u skupine, iznova se razilazili, da se za nekoliko 
časaka opet sastanu, A bruka je ta rasla, isprva ne- 
jasna i mekana, kao šaljivo ojkava, približavala se 
ne stišavajući se, svirepa i grozna i ispunila je sve. 
I pričinjalo se ovo: nad grad se nadvijaju neznana 
čudovišta, golema i strašna i pužu bliže i bliže, pužu 
i svijaju se i riču divljački, udarajući u zvonca, 

Toga dana je doktor prvi put za sve to vrijeme 
izašao iz kuće nabivši na glavu izlizan, poput par- 
nuloga psića, šešir od ružnoga, zgnječenoga janje- 
ćeg runa. Vjetar je nalijetao u zamasima, topao i 
vlažan, tresao je riđom, kudravom bradom, po 
skliskome otopljenome snijegu puta raspuzavale 
mu se noge u dubokim, poderanim kaljačama s is- 
krivljenima stražnjim krajevima i teško je bilo ho- 
dati, — takav je bio osjećaj kao kad se prvi puta 
stupa na led s klizaljkama — čudna nemoć i želja 
da se čovjek primi bilo za što. Dugo je lutao uli- 
cama, što neprirodno živima, što izumrlima i pu: 
nima jeke, nesređen, neskladan i šutljiv. 

Pred vežom trokatne kuće u glavnoj ulici pore- 
dalo se nekoliko teretnih kola, Iz kuće iznosili su 
nekakove ormare, kovčege, košare i krevete. Se- 
ljaci — kočijaši u šiljastima kosmatim kapama, u 
poderanim ovčjim polušubama i u obući od lipinoga 
lika s raznobojnim obojcima, slagali su ne kiteći sve 
to u svoje saone, čvrsto stežući dugačka užeta. 
Među njima se, prelijećući od jednoga do drugoga, 
poput lopte vrtio i skakao neki gospodin, malen 
trbušast, u šubi sa skunksovim ovratnikom i isto 
takovoj kapi, jadovito je grdio, prijetio se zapo- 
vjednikom i poskakujući sad do jednoga, sad do 
drugoga, podnosio je, skakućući, pod nos malu, pu- 
nanu šačicu u debeloj krznenoj rukavici, Seljak se 
pomalo okretao ne nagleći, ispljuckujući na dolj- 
nju usnu, i dugo je gledao za njim, nasmješljivo i 
ozbiljno. 

U saonicama izvoščika sjedio je časnik i vikao 
je i grdio, pocrvenivši sad, podliven krvlju, prijetio 
se revolverom, a izvoščik je ostajao na mjestu, dr- 
žeći se za rudo i naherivši glavu u golemoj kosmatoj 

šubari na stranu, i hunjkajući je kroz nos molio da 
ga otpusti, da se ražali nad konjem, što je već ohro- 
mio, Zatim je naglo skočio na kozlić i ogorčeno je 
stao bičem da bije mršave konjičke uvaljenih bo- 
kova i oni pokorno zatoptali kratkim nogama po 
iskvarenome, izrovanome putu, 

Doktor je zakrenuo za ugao i izašao na široku 
ulicu, što je iza nekoliko četvrti prelazila u drum, 
koji je vodio do stanice, na tri vrste od grada. 
Poput beskrajne karavane protegnuli se vojničke 
podvozi, škripjeli su nizbrdicama nepodrezani dije- 
lovi seljačkih saona; brižno su mahali kosmatim 
glavama mršavi konjići mještanskih vozova, a is- 
pod tankih pokrivala izvirivao je sad prignječeni 
bok besjajnoga pozelenjeloga samovara, sad ugao 
krletke s preplašeno raskokodakanim kokošima, 
sad razbijeno, izlomljeno komađe željezne robe. 
Gdjekada se oni naprvo zaustavljali, i onda su konji 
nalijetali na vozove, gurali natraške, preplašeno is- 
padajući iz orme i podižući u vis ruda, a ljudi ostav- 


ljali saone i bježali naprvo, grdili, bili jedan dru- 


goga po licima, preplašenima i blijedima, vikali 
prijetili, silazili s puta, gazili po otopljelome snijegu 
i bili vršcima cipela konje po trbusima, napuhnu- 
tima i obješenima, Vikale su i vriskale žene, djeca 
plakala, nad svime se dizala buka, lomot i cviljenje 
i bilo je strašno i činilo se, da će, stanu li, odostrag 
netko da naleti, pakostan, ne štedeći nikoga, da će 
uništiti i vozove i žene i dječicu, rasplakanu, drh- 
tavu od studeni i straha, 

Upravo po snijegu, čitavome i čistome, obišavši 
užurbano putnike, prošla je nekakova četa. Straga 
je išao časnik, pognut, beščutno se ogledavajući 
unaokolo, Vojnici gacali po snijegu, spoticali se, 
padali, grdili se oštro i pakosno, i trkom dostiza- 
vali one, što su odmaknuli, 

Doktora malo te nije srušila neka žena, odje- 
vena u poderani, vatirani haljetak, Glava joj bila 
zamotana nekakovima izblijedjelim krpetinama, a 
ispod visoko zavrnute suknje vidjele se sive vunene 
čarape, sve rupa do rupe, i izgažene nakrivljene ci- 
pele na dugmeta, Žena je vozila male dječje sao- 
nice, po burlački prevedavši uže preko prsiju. Na 
saonicama je, naslonjena na prljavi svežanj tralja, 
sjedjela djevojčica od pet do šest godina, Malešni 
njezin, uzvrnuti nosić pocrvenio je, a očice su mi- 
gale gusto, zaplašeno i ništa ne shvaćajući, 

»Zar je i ovoj strašno?« — pomislio je doktor, 
gledajući za ženom, koja je odmicala, te se nasmi- 
ješio. I smiješak je bio nekuda pokoran i tužan, 
kao da ga je tko uvrijedio. ' 

Do stanice je bilo teško doprijeti. Sve je bilo 
zapremljeno vozarima, s vozova istovarenim po- 


kućtvom, golemim košarama, erarnim vrećama s 
brašnom, Nekakova su dvojica, ogledavši se, prišla 
koliji, skinuli žuti, lijepi kovčeg i odnijeli ga, Nitko 
na njih nije svraćao pažnje. Brzo je letjela, veselo 
zviždala mala lokomotiva za ranžiranje i strknuvši 
se s vozovima, dugo je pištala i bez sile i snage 
okretala na istome mjestu male kotače. Nekakov 
je radnik u crnoj nauljenoj polušubi i crna zakop- 
čana lica, s dugim željezničarskim ključem u ruci, 
bježao po tračnicama i vikao isprekidano, upravo 
kao lajući: 

— Stje-pa-ne! Stje-pa-ne |.. 

Stala se da spušta večer. Doktor se vratio u 
grad, te se isto kao i prije, poniknuvši, naherene 
glave, polagano zaputio cestom, nezgrapno, mu- 
čaljivo. 

Podvoza je bivalo manje, ljudi išli pojedince, išli 
vojnici neuredno razasuti, na seljačku rastavljajući 
noge s vršcima unutra, naherivši glave. Prošla je 
baterija, i u muku oružja, tako uredna i tačna, u 
njegovima k zemlji spuštenim cijevima, hladnima i 
strašnima, bilo je, kako se činilo, nešto ozbiljno 
i važno, kao da je u sebi čuvalo tajnu. A drum se, 
iza kako je ona prošla, osuo dugačkom, gustom 
mrežom tragova od kola, uskih i dubokih, posve 
kao naborima, 

A huka, razdražljiva i mistički — zlokobna, jed- 
nako je rasla i približavala se građu neumoljivo i 
tačno, Zasvježilo je i u mraznome uzduhu osobito 
se razgovijetno raznavalo kucanje kopita o rijetke 
kamene grude, što se ogolile u mrvičavoj, riđoj sni- 
ježnoj kaši. Četa konjanika projahala je u neredu, 
Mršavi, kosmati, niski konjički s ispalim rebrima i 
oguljenom kožom bokova prekrili se tamnim nekim 
prugama, ni znoja, ni ustajaloga snijega, a ljudi, što 
su sjedili na njima, zgrbljeni, u otpuštenim kaba- 
nicama, bez distinkcija, zamotani u kukuljice, tromi 
i sneni, s blatnim komadićima konopa umjesto puš- 
čanoga remenja, nimalo nisu bili nalik na vojnike. 
I u očima konja i ljudi, snenih i nepomičnih, bio ie 
isti izražaj — podmukloga, ledenoga straha, teš- 
koga poput — tvari, gustoga, kako se činilo, ljiga- 
voga i oštroga, 

Gdjekada je huka, što je dopirala ispred grada, 
zlokobna i silna, ali u snazi svojoj jednolika, rađala 
posebne zvukove, lelekave, teške i strašne, kao da 
tko, pobjesnivši, udara šakama u golemi bubanj. I 
osjećalo se, kako pod grudnom klijeti srca ubrzano 
bije te se ona trzala, kao pod udarcima nečega ve- 
likoga, teškoga i mekanoga. I onda se, presijeca- 
jući ledeni, mutni strah, u očima ljudi zažizale oštre 
igle tako smrtonosnoga, ledenoga očaja, tako oštro- 
ga, neopisivoga ludila, te se činilo, da će one sad 

na vrućim i tankim strujicama zazmijugati po sni- 
jegu, što se pokrio smrznutom caklovinom, ispariti 
se i zaplivati uzbibanim, nemirnim uzduhom, i sve 
će se najednom izmiješati i zavrtjeti u divljem, 
đavoljem plesu, urliku i leleku. 

I ljudi će se, očiju izvraćenih iz očnica, zalive- 
nih krvlju, rukama u grču isprepletenih prstiju, 
upiti jedan drugome pod grlo, a zastirući jauk ljudi 
i hrzanje konja, nad svime će zaploviti eto ta krvna 
huka, lelečući, likujući i strašna. 

Prošlo nekoliko ranjenika, U jednoga je bila po- 
vezana glava i tek je rijetko migalo jedincato oko, 
crveno, zaliveno grimiznom oteklinom. U drugoga 
je bila otkinuta ruka više zgloba i on je pružao u 
vis batrljak njezin, neprirodno kratak, nelijep, po- 


put. neotesane drvene gredice, povezan čvrstim 


zavojem, što ga je prekrila osušena smeđa kora, I 


krv je, jarko-svijetla i razdražljivo smradna tekla 
smeđom, masnom crtom po rukavu bijele polu- 
šube i padala na zagasito smeđi snijeg. U trećega 
čitavo je lice bilo jedna jedincata smrvljena, kr- 
vava obrazina, a razderani desni obraz i obješena 


čeljust činili su usta golemima te su dopirala do 


ušiju. Činilo se, da se on smiješi ustima svojima, cr- 
nima i bez zubi. A oni su išli neprekidno, ne ustav- 


ljajući se, ne ubrzajući i ne usporavajući koraka, 


gledajući ravno preda se, poput automata. 

Iznenada nešto je presjeklo uzduhom, neki fićuk 
i zviždaj, resko je švignulo, i nad mjestom, na ko- 
jemu je bila stanica, rasplinulo se bijelo klupko di- 
ma, a zatim je nešto jauknulo, oštro i teško, Ra- 
njenici su čučnuli, ogledali se iza sebe i u neredu 
stali bježati naprijed, na stranu, ravno po ledenoj 
kori, što je zvonko pucala pod nogama, propada- 
jući i nelijepo mašući u trku rukama. 

... Nešto golemo, vapijuće, puno, strašnoga i 
ljudima nedokučiva smisla uz lomot i urnjavu je 
paralo uzduh. Kao odgovor trzala se zemlja pri- 
jeteći se, da će se provaliti, Činilo se kao da raz- 
draženo djeluju dvije sile. Jedna blizu negdje, 
ovdje; ona se osjeća u svemu: u hladnoći i otuđe- 
losti one modrine tamo gore, poškropljene zvijez- 
dama, što je gluho i mračno pokrila zemlju, u pa- 
kosti vjetra, silnoga i ledenoga, u mrzovoljastu 
miiku nerasvijetljenih, tuđih kuća, — a druga du- 
boko negdje ispod zemlje. One rade neodoljivim 
nastojanjem jedna ususret drugoj, sudbonosnom se 
tačnošću jedna drugoj približuju i sad će se na da 
sliju i da unište, satru, u pepeo pretvore evo sve 
ove, što bježe preko polja, očajni, šibani strahom, 
vrludajući po uskim uličicama, žalosni, zli i ne- 
moćni. 

Već se spustio mrak, kad se doktor približavao 


kući, Paljba je prestala i neobično je bilo tiho u 
uzduhu rijetkome, hladnom i zvonkom. Zasjao je 
mjesec i obojadisao snijeg i krovove i zidove kuća 
fantastičnom bojom — svijetlo zelenom, mekanom 
i jednoličnom, Pred kućom, iz koje su jutros izno- 
sili pokućstvo, sabrala se hrpa ljudi; uzrujanih, pre- 
plašenih. Doktor je prišao bliže. Oni se pokorno 
razmaknuli, da mu načine put. Na snijegu je, pome- 
tenome i utaptanome, ležao dječak od oko osam 
godina, Ležao je čudno nekako, napola na desnome 
boku, napola na leđima, neprirodno podvinuvši 
ruku ispod sebe. Malena, čiscata gimnazijska kapa 
s novim blještavim znakom jasno i tamno obrub- 
ljenim, ležala je kraj njega. Lice se, okruženo bli- 
jedo-ružičastom mrljom, nije moglo vidjeti, i samo 
se pokazivao uzdignuti, bijeli zašiljeni podbradak. 
Skutovi svijetle kabanice pokrili se korom, tam- 
nom i lomnom, i od te je kore tekla krv i blijedjela 
je, dok ju je snijeg žedno upijao. Ležao je nepo- 
mično i samo mu se desna noga trzala, tresla, I u 
tima kretnjama, nepokornima, samostalnima, vrlo 
reskima u poredbi s ostalom ledenom nepomič- 
nošću, bilo je mnogo zlokobne prijetnje. Doktor se, 
tko zna zašto, sjetio nogu pauka »kosca«, što se 
miču i iza kako ih se otkine s trupa. Ljudi su tresli 
glavama, neodlučno su toptali na istome mjestu, a 
nekakova je žena u toplome pamučnom rupcu, po- 
vezanome unakrst i svezanome velikim uzlom za 
leđima, često i glasno sa skrivenom zloradošću u 
glasu ponavljala: »Djetešce su ubili, da:«... kao 
da je htjela reći: »da, dočekali se, — tako vam i 
trebal«,., 


Podigao se vjetar, zavio ih sve sitnom snježnom 
prašinom i poput vihora se zavrtio unaokolo, za- 
mećući blijedo-ružičaste mrlje. Muškarac, visok i 
snažan, sagnuo se, dignuo je trup i nekuda ga od- 
nio. Ljudi su ostali stojeći, ne mičući se, a jedan je, 
kao došavši sebi, dignuo kapu i brzo je potrčao za 
onim, što je umaknuo, Doktor je još malo postajao, 
podigao pogled i nasmjehnuo se čudnim posmje- 
hom. Tako se smiješi čovjek, koji je uspio nešto 
odlučno da riješi, i iza toga je ugledao nešto, što 
potvrđuje ispravnost toga rješenja, ali prekasno. 
Zatim je pošao kući. 

Na stolu, prljavome, posutome ogriscima kruha, 
stajao je napola ugasli samovar i zaplašeno je i 
neodlučno nastojao da čovjeka sjeti nečega dale- 
koga i zaboravljenoga, hripao je, prekinuo se i za- 
šutio je, posrknuo, započeo iznova, i opet je pre- 
plašeno zamuknuo. Slabim tanašnim jezičcem mi- 
gala je i trnula svijeća. Napolju je hujala vijavica; 
bijesno je nalijetala na zidove, postojane i nepo- 
korne, tisućama je malenih, jakih šačica jadovito. 

udarala u stakla prozora i oni su zveckali žalostivo 
i tanko; onemoćalo je spuznula, stružući i uzdišući, 
sabirala sile i nalijetala iznova, U kutovima sobe 
sklupčavao se sumrak, i kad bi mignuo slabi pla- 
mićak svijeće, on se zaljuljao, šuljajući se krado- 
mice po podu i zidovima mutnim, crnim sjenama, 
nečujno je dotrčavao do stola i mekano odskakivao 
od njega; i osjećalo se, da neka sila, tuđa ljudima, 
lukava i okrutna, neograničeno caruje u sobi i la- 
gano im se ruga, onako zastrašenima, drhtavima i 
bezvoljnima. 

A njih trojica sjedila su u sobi, u tijesnome 
prostoru između zida i kraja stola, bojeći se da 
mu sjednu s protivne, otvorene strane, zgrbivši se, 
uvukavši glave među ramena, blijedi, trzavih lica 
i govorili su glasno, piskutljivo, svaki o svome, I 
u nepotrebno živim kretnjama, u grozničavome 
nastojanju da govore, govore ne stajući ni na čas, 
osjećala se nestrpljiva želja da se prekrije, ispuni, 
zaspe neka provalija, crna i zloslutna, I u hipnozi 
strave, teške, ljepive, polagano se rađalo iznova 
mučno — naporno očekivanje nečega meizbježi- 
voga i strašnog. 

Negdje je grunulo; posve blizu začula se gluha 
paljba, gusta, suha i isprekidana, kao da tko veli- 
kom silom baca objeručke grah o zidove i odjed- 
nom je nešto strašno i silno jauknulo i teško je, 
omamljivo - zvučno i zloslutno rasvijetlilo sobu na 
čas plamenom sablasno - zelenoga, hladnoga svi- 
jetla. Zazvecnule i prosule se krhotine stakala, 
jadno je mignula svijeća i utrnula... I najednom 
je sve utihnulo, strašno i mnogoznačno ,,, 

... Upala je mjesečina, u dugačkima je pravo- 
kutnicima,  isprekrštenima pletivom križeva na 
prozorima, legla na pod zahvativši kraj stola i 
ohromljeni, iskrivljeni stolac: U sobi je postalo 
hladno, Lagani je vjetrić jogunasto i resko stao da 
smeće s krova suhi snijeg i laganim je pokrivačem 
odjenuo dasku prozora i pod ispred dvaju razbi- 
jenih okana... Negdje je prasnuo osamljeni 
hitac... i 

Prvi je došao k sebi agronom, Ustao je, pri- 
šao k prozoru, zatim se vratio, upalio začađenu 
svijeću i iznova je otišao, ustavivši se ogromnima, 
tupim bez miganja očima na oštro ocrtanoj i jasno 
pjegavoj mjesečevoj plosi, Iza toga je došao k sebi 
doktor, dignuo se, drhtavima je rukama izvukao 
ispod velike postelje veliku bocu, nalio je čašu 
votke, bučno je, zavalivši tako glavu, da se vidjela 
velika, čvorasta i suha Adamova jabučica, ispio i 
užurbano je nalio iznova i opet ispio. Profesor je 
i dalje sjedio nepomično, ukočen, naježen, kao 
zamrznut, 


— Srebro, srebro... polagano ije, gledajući 
mjesec, naporno, kao da na silu o nečemu razmi- 
šlja, izustio agronom, i glas mu zazvučao suho i 
nekuda novo u velikoj, hladnoj sobi. 

— Srebro... Ah, da, srebrni prsteni na ubru- 
sima ,., mali srebrni novac. ,, za nj smo,mi kupo- 
vali igračke našoj djeci... Da... I djeca su se 
smijala i veselo podcikivala, skakala na jednoj 
nožici i zaboravljala pače i da se zahvale za dar, 
tako da ih se uvijek moralo na to podsjetiti... 
Znate, — nastavio je on, svraćajući se ik stolu, — 
kupio sam Vitiku jednom slona, Kad mu se nagi- 
bala glava, on je zviždao, žalostivo i nelijepo... 

— Prestanite, — izusti doktor tiho, ali resko, 

— Da, da... Žalostivo i nelijepo..,. 

— Prestanite, vi nemate prava.., Prestanite, 
vrag vas odnio, da vam ne.., — kriknuo je najed- 
nom doktor pištavo s nekakovim grgoljenjem u 
grlu i oči mu, iskočivši i zalivši se krvlju kao u 
bika razdražena crvenom krpom, sijevnule oštro 
i pune prijetnje. 

— Da, da.., A znate, doktore, kad su ustrijelili 
Vitika — ja sam ipak bio tamo i sve sam vidio — 
njegove su oči plamtjele bezumno i strašno, sa- 
svim tako, gle, kao u vas... Da, da, kao u vas.., 
— govorio je on naklonivši glavu i pokazujući 
prstom u doktora. 


— Doktor se iznenada svali sa svoga mjesta, 
baci se naprijed, prevalivši stolac, i navali šaka- 
ma na agronoma, —Upivši se divljim zagrljajem 
jedan u drugoga, oni se stali poput velikoga, za- 
mršenoga bezličnoga klupka valjati po podu, hri- 
pljući, urlajući, kao dva nahuckana gladna vuka, 
Srizući se, derući se noktima, otkrivajući narežena 
usta, A kad se zadijevali u nogu stola, tiho je i 
melodično zazvonio poklopčić na spiritnoj posu- 
dici samovara. Nad njima je stajao treći, vikao je 
nešto, mašući rukama, i nagnuvši se iznenada, 
stao je biti sad jednoga, sad drugoga po licu suhi- 
ma svojim, žilavim šakama.., I najednom se u 
sobi razlegne grohot, ocjelni grohot, resko i zlo- 
kobno, budeći na odziv jeku, suho, grcavo, bičujući 
uši oštrima, tankim udarcima, Grohotao je to agro- 
nom, ležeći na podu, grčeći se i svijajući u .na- 
stupu, izbijen i izgreben, s velikim modricama 
ispod očiju i na jabučicama, udarajući o pod gla- 
vom, šakama i petama cipela, I grohotao je dugo, 
sve dotle, dok su ga druga dvojica, došavši k sebi, 
polagala u krevet, grohotao je prodirnim, ledenim 
grohotom, budeći opreznu, osjetljivu tišinu noći, 
Zatim je umuknuo i dugo se bacao po svome kre- 
vetu, rasklimanome i škripavome, nešto si šaptao 
ispod brka; izvukavši ispod uzglavlja crnu, ljigavu, 

debelu bilježnicu, dugo je nešto pisao, ogledavajući 
se izrijetka bojazljivo na ostalu dvojicu. Zatim je 
ustao, prišao k stolu, i tiho je, tajanstvenim šap- 
tom izustio: 

— Znam.,. Sad znam sve,., Znam i reći ću 
im to. , ind ću reći — 1 oči mu, razrogačene i 
slajsni letaka + i gomile. vruće 1 oštro, 

— Znate, htio sam najprije visoko, visoko da 
se dignem aeroplanom i kroz golemo  doglasalo 
doviknuti im to, ali, gle, to treba svi da znađu, a 
svi ne će dočuti, antipodi ne će čuti.., Ha — ha, 
antipodi... Znam.., Sad znam... Naši će me 
saslušati; ono malo njih, oni zaplašeni i prijem- 
ljivi, A onda, oni su nemoćni, za sve se hvataju... 
A zatim ću poći k njima. O ja ih znam, dugo sam 
s njima živio, Divlji su, okrutni su i zli i mrze 
tuđince, kao zvijeri krletku, ali svoje oni ljube. 
Ja ću ih namazati — tiho se i lukavo zasmijao: 

— Znate, kako ću ja k njima? Odmah. , 

Prišao je krevetu, izvukao ispod strunjače krpu, 
kojom je prije brisao stolice, svezao je ispod brade, 
zavezavši je uzlom na zatiljku; izašao je i za čas 
se vratio licem namazanim čađom, u kapi izvr- 
nutoj, što je smiješno lupala po samome zatiljku, 
tijesna i malena, 

— Evo, takov ću ja k njima, I oni ne će moći 
da ne poslušaju, jer samo ja znam odgonetku 
svega toga, I ja ću'ime reći,., Reći.., — tako je 
plazio po sobi glas, nametljivo i oporo, i zviždavo, 
kad bi prelazio u šapat. Vrući val disaja nagibao 
je žuti plamen svijeće i crne sjene, nejasne i na- 
kazne, češće su stale da ližu po podu i po zido- 
vima, 

Bilo je strašno. 

Oprezno, na vršcima prstiju obilazeći stol i 
obukavši se, izašao je iz kuće pnofesor, zatim je, 
ispivši posljednju čašu vonjave votke, izašao dok- 
tor, a on je sve sjedio i govorio, gledajući nepre- 
kidno u mutni, slabašni plamećak svijeće, od vre- 
mena se do vremena nekome nasmjehnuo, lukavo 
i prepredeno, grčeći pesti i čvrsto stiščući zube, 

Izišavši na ulicu, doktor je zakrenuo za ugao, 
prešao manastir, drvene, dugačka i niska krila 
mirovnoga doma, veliki pusti prostor, plotove i 
ispao u polje, Slijeva se dizao crni, na grob naliki 
trup tamnice i jedan je  četvorasti  rasvijetljeni 
prozorčić oslijepljen, staračkim okom namigivao 
nekome, dobrodušno — nasmješljivo i tužno; na 
svijetloj, lako — mwodrikastoj pozadini gubio se 
put smeđkasti-sivom prugom u daljinu i ogoljela 
stabla breza i iva po cesti nejasno se ukazivala 
poput crnih, nijemih utvara, 1 opet se raspuzavale 
noge i teško je bilo ići, Vjetar je vijao snijegom, 


vitlao iskidanim nitima širokih hlača, kroz ovrat- 
nik je ulazio za vrat, tankima je, oštrim strujicama 
puzao leđima, Prsti se na rukama bolno kočili i 
nekakova: je nepojmljiva slaboća obuhvaćala noge, 
što su stale da dršću, 

Doktor je stao, prešao grabu i prislonio se uz 
široko, čvorasto, ispucano stablo breze, zatim mu 
čitavo tijelo spuznulo i tako se zgrbljeno i ukočilo. 

Začula se škripa saona. Sitnim je kasom toptao 
mali, mršavi konjićak, U trbuhu mu nešto hrop- 
talo i on se u hodu često spoticao, mijenjajući 
noge, U saonama je sjedio seljak u kaputu od de- 
vine dlake i ženskome rupcu, smeđemu i proglo- 
danome oko glave. Unutri u saonama pružio se 
dugački tamni svežanj, 

S protivne strane, iza zaokreta ceste, ukazala 
se dvojica. Jedan u polušubi, drugi u dugačkoj 
kabanici sa zavraćenim, visokim krznenim ovrat- 
nikom, U obojice na ramenima puške, 

Sastali su nedaleko doktora, Začula se dva gla- 
sa, prekidajući jedan drugoga, — jedan žalostiv, 
Piskutljiv, moleći, drugi grub, odsječen. 

— Rođeni — i —i... Kristom te Bogom, 
Bog mi pomogo-o.., Pet dana boluje... drži je 
Pjegavac.,, Kristom te Bogo-o-om .,., 

" Netko je glasno prokleo, ptomuklo se i pijano 
zasmijavši i na cestu je teško grunu veliki, crni 
kup, prevrnuo se i otkotrljao dolje, u jarak. Na 
to se razlegne jauk, tanak, rezak, = prepuknut. 
Tako cvili pas, kad mu slome 'nogu, I sred jauka 
čule se psovke, jecave i zlobne, kroz suze mržnje. 

— Ubojice-e-e.,. Đavoli... Tatovi besram- 
ni-i-i, Dašeđupeli ii... U-uu, 

Grant hitac 1 seljak poput teške, nezgrapne 
mrtve trupine osjedne na zemlju. A njih se dvojica 
s veselim grohotom bace na saone, okrenu ko- 
njićka natrag, te je iznova zatoptao slabašnim ka- 
som, mašući tankim, izlizanim repom, 

Doktor se tiho digne, prijeđe grabu i priđe k 
seljaku. Digne mu tko zna zašto nogu, tešku, obu- 
venu u veliku, izgaženu, blatno-sivu pustenu čiž- 
mu, ispusti je i ode otuda, odlučno i tvrdo. 

U sobi je bio mrak, Agronom je ležao na kre- 
vetu i nešto je šaputao, na stolu je još uvijek sta- 
jao isti ionaj ugasli samovar, prazne boce, prevr- 
nuta čaša, 

Doktor upali novu svijeću, izvuče ispod kre- 
veta vojničku torbu, sivkasto-zelenu, dosegne ne- 
što, što je bilo brižno zamotano u papir, odmota, 
izvadi malu, nikljevu posudicu, držak, kutijicu sa 
sapunskim praškom, britvu, Pođe u predsoblje, 
donese malo iskrivljeno zrcalo, zaprljano od muha, 
sjede za sto, nasapuna vrat, sav zarastao, obrije 

dolje komadić, kao da ga raščisti — i odjednom, 
odignuvši dvjema prstima lijeve ruke kožu u vis, 
zareže si odlučnom i jakom kretnjom britvom po 
grlu, Nešto je puknulo, mokro bućnulo, Oči trep- 
nule nekoliko puta, u grlu nešto zaklokotalo, kao 
da je htio nešto da reče, srdito i glasno, ruke se 
grčevito stiskale, tražile, nešto lovile. Zatim se 
glava spustila na stranu, čitavo je tijelo teško sjelo, 
omaknulo dolje, stolac se nagnuo, zastao nekoliko 
hipova na dvjema postranim nogama, okliznuvši 
se prevrnuo i on poput teške vreće ljosnuo na 
pod. 

Prišao agronom, sunuo prst i razjapljenu jamu 
na vratu, podigao glavu za kose i ispustio je, Ona 
drvenim treskom udari u pod. On popostane, na- 
smiješi se, ozbiljno i zamišljeno, kimne odobrava- 
.jući glavom, potvrdjujući samome sebi: 


— Dada... 


U jutro uđu u sobu četvorica. Jedan u časničkoj, 
svijetlo-sivoj, urednoj kabanici s velikim dugmeti- 
ma, smeđim, kožnatim zaponcima, mekanoj kapi; 
drugi malen, odrešit, okretan, u sivoj, krznenoj šu- 
bari, u postavljenoj, žutoj po svježem ovčjem runu 
vonjavoj polušubi, Dvojica u lijepima građanskim 
kabanicama, jedna s karakuljevim ovratnikom, 
druga s ovratnikom od crnoga baršuna. Svi s konja- 
ničkim kratkim puškama bez bajunete, pojasima 
za naboje, čvrsto stegnutima unakrst preko grudiju. 
Remenje preko ramena; u jednoga se pače njihala 
mala fučkalica, koštana na kožnatoj uzici, ispala iz 
toka, U drugoga »saveljevske« ostruge, presitna 
zveketa, na lakovim cipelama, ispod hlača, 

Jedan stariji, u kabanici s karakuljevim ovrat- 
nikom priđe bliže stolu: 

— Brat generala Kalinina? 

— Ja sam. 

— Oblačiti, živo. 

Profesor ustane, zakopči kabanicu, stane da na- 
vlači tople naušnike, 

Onaj mali, okretni, u polušubi stajao je po strani 
i gledao, 

— Okreći se življe, nesretno p. 

— Zašto vi meni tako? 

— Ne razgovaraj, m... 

Poskoči, udari ga kundakom u trbuh, Dah za- 
stane, smrkne pred očima, zatim ništa, prošlo. 

Išao je i čitavo je vrijeme napregnuto mislio, na- 
stojeći, da se uhvati bilo za što, Zamalo te se i 
uhvati, a tamo se već primaklo ono glavno. Misli 
su bile i učinilo se, da će sad — na zasjati ono po- 
trebno i onda će se sve svršiti. Posljednjih se to 
dana često događalo. Nešto da sine, ali prebrzo, 
ne dospiješ da pojmiš, i blizu je, evo — na, da do- 
segneš, a pred očima neke crte, blještave i namet- 
ljive, skaču, isprepliću se, miješaju, odvlače po- 
zornost, 

Sad — ni još malo.., 

Što je ono glavno? 


. buržujsko . .- 


Da; dakako, 


Krv navalila u glavu, srce stalo naglo da lupa. 
. Kako je smio, zašto? , 

Profesor Gigi zamahnu i udari šalim suhom i 
malenom, nespretno i nezgodno po licu onoga ma- 
loga u polušubi: 

— Nitkove, podlače, gade., 

Onaj zastane, prijeđe preko lica, ne domišljajući 
se, bezumno i gusto zamiže malima očicama, crve- 
nima i zvjerkavima bez trepavica: 

— Kako? Kako? 

Izvuče revolver i odapne odozdol spram gore, u 
podbradak. Profesor se zanjiše i padajući sjedne. 
Padajući se prevali i lupne punim licem kao prhki 
kup prigorjela mesa na pocrnjelu, izgaženu cestu, 
Dugački se prsti ruku grčevito i gvozdeno poput 
groblja zarili u slegnuti snijeg, tijelo se, mršavo i 
tanko, trgnulo. 

Onaj mali u polušubi, postajao je čas, pogledao, 
pljunuo. Zatim se okrenuo i premećući u trku re- 
men puške s desnoga ramena na lijevo, potrčao da 
dostigne ostale, što su odmakli naprijed. . 


PJESME IZ STAROG DOMA 


I. JUTRO U STAROM DOMU. 
Vršak tornja planu u jutarnjem krijesu. 


Probuđeni vjetar već šuška u granju, 
Ptice s neba radost opet ljud'ma tresu 
Pozdravljajuć triumf i pobjedu danju, 


Ispod vrba začu bik se brzih voda, 
Koje pjesme kliču slavi danjeg goda. 
Šuma drijemat presta: vrh jele se miče, 
Glas zvjeradi hiči, cvijeci poljem mire; 
A na domu starom pijeto kukuriče 


Djed i baka ruke na blagoslov šire , . , 


II. STARCI. 
Prošla ljeta mnoga, šute bijeli starci, 


Ukočeni stoje, u daljini glede, 
Ne svraćaju oči već nikakvoj varci: 
Istinu im šapću duge kose sijede, 


Iščeznuo život ko oblačak tanak, 
Prošla mnoga ljeta kao varav sanak, 


Sada stoje tihi, al im pogled lijeta 
U daljine modre iz te naše tame, 
Zar se jošte čemu nadaju od svijeta? 


Čujte! Vjetar šapće: »Pustite ih same!« 


11. PUSTO OGNJIŠTE. 


Nad ognjištem starim bura puše, iji. 


Vatra se svjetluca i pomalo gasi, 
Žeravica sja se u pomamnoj struji: 
Umirući oganj zadnjim bljeskom krasi. 


Vjetar kuću stresa, sad je opet grli, 
Pa prestrašen dalje preko bašča hrli, 


Oko kuće bršljan pognuo se tužno, 
Opustjele lijehe, a ni ruža nema; 
Samo bura uji žalosno i ružno, 


Dok nad mrtvim ognjem stari mačak drijema. 


Darorin M. Robotić 

\ TANOVAO sam daleko od gradske buke, 

Za ulicu, gdje je bio moj stan, jedva 

su znali i službeni organi . Tek 

s.“ rijetki šetaoci zabasali bi u nju, prošli 

pared moje kuće i dospjeli na kraj puta, koji je 

svršavao jedno 50 koračaja od mene strminom za- 
raslom šljivama i šumom privatnika. 

Neki od tih šetalaca sio-bi na klupu, koju sam 
tamo postavio, i odmarao se uživajući u tišini 
moje ulice . , 

No nijesam ja sam u toj ulici. Ima još ljudi, 
koji su nastanili ostale četiri njene vile. Stanari 
su njihovi većinom ljudi iz boljega društva. No 
kako su provodili život u vrtovima, pred kućom ili 
na kraju ulice, tamo gdje je bila klupa, često smo 
se sastajali, upoznali se i zašli u život, koji je bio 
posve drugačiji od onoga u gradu pod nama, Jedan 
smo drugoga dočekivali s onim posebnim intimnim 
smiješkom ljudi, koji su u životu upućeni jedni 
na druge , 

Poseban život . Iskren, vedar, prijatan , , 

Onoj društvenoj ukočenosti, onoj lažnoj obrazini, 
koja izbija kod konvencijonalnih društvenih po- 
sjeta, ni traga. 

Sve je ovdje naravno, neprisiljeno. 


(foo 





Jedne nedjelje smetali su nas šetaoci više no 
obično . Zastajkivali su, zavirivali u vrtove, 
pozirali na bijele, jednolične kuće i čudili se ovome 
za njih posve novome svijetu . 

I glasno su izricali svoje udivljenje. 
bili već naučni na te njihove izljeve , , , i smiješili 
smo se,,, Najzadnje od svih šetalaca bile su 
dvije gospođe, 

Ja sam sjedio na klupi i čitao . , . 

Oprostite, gospodine, nagovori me starija, kad 
su došle do mene, nešto bismo vas upitale , 

Molim, ustanem ja . . 

Saznao sam od njih, da je starija gospođa udova 
iza nekoga vijećnika, a mlađa njena udata kćerka 
Ivana. Razgovor se kretao oko ljepote našega sta- 
novanja, daleko od ljudi, od njihova nadmudrivanja 
i pretvaranja. 

Kako se razgovor otegao, ponudim gospođama 
mjesto do sebe na klupi, što one i prihvate, 

— Vi ovdje zbilja možete reći da uživate, pro- 
govori majka, smjestivši se udobno na klupi . 

Pa vidiš iz dosadanjeg pripovijedanja gospodi- 
nova, da je ovdje sreten , . , 

Sretan?! , Ako se uzme, da ovdje provodim 
dane bez teških pitanja, bez boli i bez svega onoga, 


Mi smo 


što bi me izjedalo , . . onda bi mogli reći, da je to 
život, koji se naziva sretnim. 

A vi valjda i ne osjećate potrebu da zalazite u 
društvo, među ljude, 

Među one u gradu ne, Poznajem tamo ljude, ali 
ih slabo pohađam, Volim više ovu tišinu. Ovdje se 
rađaju kojekakove slike i uspomene obasjane sun- 
cem . , a tamo im nema mjesta. . Ovdje 
nam se grudi šire od profinjenog mirisa šume, 
zemlje i suhog sijena, a tamo vas zapljuskuje vonj 
katrana, masti, pokvarenog ulja... i znojnih 
ljudskih tjelesa , , . 

Istina . istina ,.. 

Tu osjećate, da u vas ulazi nešto iz. ovoga za- 
kutka mira ,., To vas sapinje, da budete i sami 
mirni, a život vam postaje pravilan i tih , 

Čovjek se ovdje dakle preporađa? . . , 

Ne, odvikava se od svega onoga teatralnoga, što 
je u društvu pokupio. 

Ja vam zbilja moram priznati, da ste me pre- 
dobili za taj život u vašem tihom zakutku — rekne 
mlada gospođa i pruži mi ruku , , , 

Meni je drago . ako i nijesam imao namjeru, 
da vas za njega predobijem ., 


Znam... znam ,. 
A gdje vi stanujete, gospodine? upita starija 
dama. 


U ovoj prvoj vili . odgovorim. 

Tako, to ste onda zbilja na kraju svijeta . . . 
našali se mlada gospođa i ustane . .. 

Posve na kraju... 


... 


Od onog susreta s Ivankom nijesam više miran . . 
Misli mi se svraćaju na nju . Gledam ju uz 
majku, gledam je ionako strojnu, svijetlu , . , Upi- 
njem se, da dozovem sebi u pamet svaku crtu ss 
zina lica. Pred očima mi njezin mekani hod . 
Vidim ono jedva primjetljivo zibanje skladnog joj 
tijela , 

Čudno, da o njoj toliko mislim. Pa i u bučnom 
društvu ne mogu je zaboraviti. Sjedim među lju- 
dima, ne upuštam se u njihove razgovore i pričinja 
mi se, da je sve bez vrijednosti, jer nije u doticaju 
s onim, što mene zaokuplja. Sve mi je tuđe, 


=. . 


Ne znam, kako da objasnim svoje naslućivanje, 
da onaj susret na klupi nije bio tek slučajan, Ima 
u životu nešto, što mi ne možemo objasniti, 

Mi smo se upoznali . , , 

I već za toga prvog poznanstva ja sam joj sebe 


otkrio, Zašto je baš tako bilo? Nismo li mogli go- 
voriti o čem drugom? Ne, baš je moralo tako biti. 
Dogodilo se ono, što je diktirano izvan naše dušev- 
nosti. Ja sam joj pokazao sebe, a ona mi je zirnula 
dublje u oči i stisnula ruku snažnije, nego to obično 
biva među ljudima, 

Nas je ona nepoznata sila dovela jedno 
k drugome. 


* x ox 


Odlazim češće u grad, Tamo hodam po bučnim 
ulicama izgubljeno i nadam se, da ću se s njom 
sresti. Ne zavirujem prolaznicima u oči. Držao sam, 
da je to nepotrebno. Ona će doći i pristupiti sama 
k meni, a ja ću opet ugledati ono oko, koje mi je 
kazivalo već onda na klupi, da još nije zašla du- 
boko u život, da je još daleko od njegove sre- 
dine... 


uo. o. 


Moje se slutnje obistinile , 

Ona dolazi k meni, Nastanit će se u mojim so- 
bama, koje ja nisam potrebovao, 

Čudno, da je do toga došlo . a još je čud- 
nije, što ona sama nije toga htjela. Neobjašnjivo je 
to bilo spočetka, no kasnije bilo je tek opravdanje 
onoga, što je bilo u zvijezdama pisano, 

. Primila je vijest od muža, da će preko ljetnih 
mjeseci stanovati u iznajmljenom stanu u tihoj 
ulici, s onim mirom, koji joj je nametnut izvana 
i čemu se nije mogla odupirati, Sigurno je doznala 
od muža, kako se u društvu upoznao sa mnom, i 
doznao od prijatelja naših, da imam stan prikladan 
za ljetovanje, kakav je on tražio, i da ga je dobio 
uz bescijenu, 


Svakako zagonetno , 


. Moji novi stanari pozvali me na čaj. Duboki mir 
u njenim očima govorio je tako rječito, da je nije 
iznenadilo sve ovo, što se dogodilo, A njezin muž 
Dobran oživio je i oduševljavao se za taj stan u 
tihoj ulici. 

Ona nije mnogo govorila. Njezin vedri obraz 1 
nasmijano njeno oko, uvećavalo je naše zbliženje, 
i mi osjetismo radost zbog zajedničkog boravka. 


* +. o» 


Naše zbližavanje dostiglo je stadij prijateljstva. 
Dobran nije mogao biti bez mene, Morao sam često 
k njima gore, a i na predvečernje šetnje, koje je 
on tako volio, 

Potpuno je oživio. 


Vi ste ga preporodili, znala mi je ona govoriti, 
a nije opazila, da se i ona promijenila, da joj oko 
zaiskri, kad se sukobi s mojim, da joj se grudi 
jače talasaju, pa da to zatomi, ispituje me na du- 
šak o svačemu, 

Kad sam znao dulje izbivati iz kuće i kad me 
je ugledala da se vraćam, vidljivo se veselila i ispi- 
tivala me o sitnicama, na koje ja nijesam čestoput 
zriao odgovoriti, 

Danas je bila obijesna, Opazio sam, da se u nje- 
noj nutrinji, tamo u najskrovitijem kutiću probudio 
osjećaj, koji ju je ugodno uzvudio,  Ovladao je 
njom i ona ga je znala sakriti. Tek kad je opazila 
moj prodirni pogled, trgla se i naslutila je, da se 


“odala, i bude joj neprilično. 


Ja nijesam te večeri išao dugo spavati. Tamo 
gore u sobi nada mnom razlijegala se njena pjesma. 
Glas joj je bio tako sretan, pa je i mene usrećivala, 
Moja je duša s njom pjevala , , 

Kasno u noći čuo sam još veselo njeno čavrljanje, 
a onda tapkanje njezinih bosih nogu, 

Onda se sve gore smirilo . , . Legla je, a mene 
zaokupi žalost. Bučno odrinem stolac ,,, Htio 
sam, da dozna, da sam još budan, da sam slušao 
njezinu radost, 

Možda će i niu zahvatiti iste brige i čežnje 
kao i mene. 

Ne znam, što je to sa mnom, Iza one noćne ne- 
sanice rodilo se u meni nešto novo. Okupilo se oko 
mene nešto čisto, nevino , .. Druge misli. Stao 
sam rasuđivati, Ne znam, odakle to najedamput , , 


* Dosada nijesam puno mislio na Dobrana, a sada. 


Sjedim po čitave sate i razmišljam o njegovoj lofsa 
privrženosti prema meni, 

Da li i to tako mora biti? Je li on most, da po 
njemu dođe do ognja, koji se, već počeo razgarati 
u srcu Ivankinu. 

A ja? kako ću se ponijeti uz nju? 

Ono čisto i nevino opet me zahvati. Pomislim na 
njihov brak. 

Zar imam smjelosti, da ga razorim, otrujem? 

I ono nešto čisto nadvlada. 

Čuvat ću se i ne ću ga razarati , , 


.. + 


Oni gore misle, da sam čudak, Odvrnuo sam se 
naglo od njih, Opažam to po njihovim pogledima, 
Dobro, neka misle, Ja se odričem prijatnog života, 
da nju spasim... ili bolje njega da spasim, 
Uvući ću se u svoj skriveni život. 

Samo kad bi ona mogla doznati značenje svega 
toga... 

JOSO BUŽAN: POHLEPNA, 


A možda ona ni ne bi to nazivala nečim 
velikim .,. 


Sjedim u sumraku i predao sam se ispraznom 
sanjarenju, Ona je preda mnom, a nad njom se raz- 
lilo nješto, od česa mi se grudi stežu. Htio sam 
kriknuti: 

Moja je volja da budem tako sićušan , , . 
onda mi se pričini, da ne ću moći dulje izdržati u 
ovoj uzdržljivosti. 


a 


* x. 


Jedne sam se večeri našao na klupi. Oko mene 
se razbujap život , , , U toj tihoj noći osjećam, 
da me okružuje svijet, iz kojega nijesam pro- 
niknuo ... Tiho se šulja, a ja ga naslućujem svo- 
jim bićem, ali ne razabirem ga ni jednim ćutilom... 
odigrava se u zračnoj visini, u sjeni trave u 
šuštanju lišća, 

U njemu razabirem sve ono veliko, neshvatljivo, 
što je nada mnom, I njezinu pojavu razabirem tamo 
svijetlu i govorim u taj čarobni svijet, dižući ruke 
za njom, neizmjerno meko: 

Ne ostavljaj me, ne ostavljaj . 

A ona se okrene i nasmiješi mi 
spuštati k meni . , , 


... 


se i stane se 


Vi ste zaspali, prijatelju, trgne me iz moje za- 
nesenosti glas Dobranov, 

Skoro, propentam. 

Da, da, ovako sam . . . nije ni čudo. Ja vas 
već dugo motrim s prozora i pobojao sam se, da 
vam ovaj noćni zrak ne naškodi i pošao po vas. 
Morate ispiti jedan čaj... Ivanka ga već kuha. 

Digao sam se i pošao sam s njim. 


Bilo je oko jedan sat iza ponoći, kad sam osta- 
vio Dobrana i Ivanku, U sobi sam i ne da mi se 
spavati, Okupio me neki strah, Priđem prozoru, 
nalaktim se objeručke na njega, zagledam se u noć, 
Pred očima mi se obnavljaju prizori, koji su se 
tamo gore redali. Nije bilo zabavno, pa ipak je 
došlo do njeme izjave između mene i Ivanke 
To me ozlojeđuje, otuda ovaj mukli strah. 

Što će biti kasnije? 

Ali da se vratim na sam tečaj, kako je došlo do 
one kobne, nijeme izjave. 

Iza čaja govorili smo o koječem, Taj je razgovor 
bio prekidan, težak, Ja sam se silio da govorim, a 
opet me nešto zadržavalo, da ne ustanem. To su 
opazili oboje. 

Dobran me je gledao . . , svojim vlažnim očima 
onako po prilici kao izbijeno psetance, 

Oh taj pogled, proklet, sudbonosan. On me je 
prisilio na izjavu, da ih ne ću izbjegavati. Dok sam 
im zadavao tu riječ, činio mi se glas nekako tuđ, kao 
da to nijesam ja govorio, 

A oni su bili zadovoljni. On zapljeska rukama, a 
ona me zahvalno pogleda , 

Ja se htjedoh oprostiti. 

A, ne ćemo se tek tako rastati, progovori on, još 
ćemo ispiti jednu bocu onoga mog staroga. 

Nemamo ga gore, rekne ona, 

Ne smeta, idem u pivnicu, rekne i stane napa- 
ljivati svijeću. 

Pa moramo valjda proslaviti pomirbu, 

Njoj je bila neugodna ta muževljeva izjava, 

Pomirba, promrmljam ja, kad je on bio otišao, 

Da, čudno, kao da smo se zavadili, rekne smije- 
šeći se i pogleda me odano, 

Ja sam taj izazov htio svom dušom prihvatiti. 
Privlačio me je magičnom silom, i ja sam kao mje- 
sečnjak htio k njoj poteći. Došlo mi je, da je po- 
grabim i odnesem daleko, daleko, gdje bih nesme- 
tano mogao ispijati njene oči, 

Ona kao da je pročitala, što se u mojoj duši 
događa, ponikne na čas očima, a onda me ponovo 
pogleda čvrsto, izazovno. 

Nijesam se mogao svladati, Nijemo pristupim 
k njoj i uhvatim je za ruke, Ona drhtne, ali ih nije 
ustegla, Uto začujem Dobranove korake, Ona se 
usplahiri, a ja poput zatečena djeteta pohrlim na 
svoje mjesto. 

Sve mi to dolazilo pred oči i prekoravam se, 
što sam pošao onamo, da ubijam ono psetance, 

Ta mi se misao usjekla u mozak i ne mogu da 
je se riješim, Počinje me prožimati odvratnost zbog 
onoga, što sam počinio. Mukla bol sapinje mi grlo, 
a noge poda mnom klecaju. Pritisnem čelo na staklo 
i stanem zuriti u tminu, Iz te guste tmine stalo se 
pomaljati nešto nejasno tamo daleko u pozadini, 
Pričinjalo mi se, da je to kontura , , . Ne, više 
neodređenih, rasipanih kontura. Ali pomalo se stale 
one zbijati. Oblik im postajao jasniji i jasniji, a na- 
pokon ugledam još dosta nejasno figuru čovjeka. 
Nesvjesna slutnja s nečega kobnoga projuri mi ti- 
jelom. Trnci me podiđu, ali ja uporno motrim čo- 
vjeka, koji poprima sve određeniji oblik i sve mi 
se više primiče. Konačno stane pred staklo. Pre- 
poznajem ga. Ta to je Dobran! Da, Dobran, ali 
kakav? Neuređen, mrk, neubrojiv. Upro je suludi 
pogled u mene i uz histeričan smijeh upirući prstom 
na mene vikne: Dobrotvor moj! 

Oblije me ledeni znoj. Nesvijesno pređem rukom 
preko ugrijana čela, a dodir hladne ruke osvi- 
jesti me, 

Dakle to ne bijaše java, pomislim i odstupim od 


prozora, U glavi mi šumjelo, a u tom šumu raza- 
birao sam ono: Dobrotvor moj, 

Kad sam onako obučen legao u krevet i zabušio 
glavu u uzglavlje, pričinilo mi se, da u šuštanju 
uzglavlja čujem one kobne riječi: Dobrotvor moj. 

Nijesam se smio $anuti, a dvije debele hladne 
kaplje znoja srune mi se niz čelo. 


Koo 


Drugo jutro nijesam ustao. Bolest je uznapre- 


"dovala i prikovala me uz postelju. 


Ona se našla kraj mene u ulozi bolničarke , 


+ + * 


Danje svijetlo izumire, a kroz prozore ulazi pro- 


finjen miris sijena. Uzbibao ga suton, Izvija se ispod 


otkosa pod uticajem izmjene svijetla sa sumrakom. 
Nema sumnje, dolazak noći budi život, koji se oči- 
tuje tamo u dubini duše, kamo ne dopire svijetlo, 
Duša je naša instrumenat, koji resonira i na po- 
dražaj noći, Iz nje se izvijaju topli zvuci i miješaju 
se s pjesmom oživljenih stvari , , 

Noć rađa život bez određenih obrisa, tajnovit 
i nama nepoznat. Zato i klecamo pred veličan- 
stvom noći, ' 

Ona i ja sjedimo u sobi. Ne pripaljujemo svi- 
jetlo... volimo pomrčinu , Ona obogaćuje 
naše duše osjećajima, koji bujaju i izvijaju se kao 
i onaj miris sijena ispod otkosa. Ti nas osjećaji 
zbližuju. U takovim časovima rado se vraćamo mi- 
slima u dane, koji blagosloviše našu ljubav . 


* o. * 


Već je prošlo pet mjeseci iza moga ozdravljenja, 
a onda se i ona preporodila. Danas je i odviše 
sretna. U toj sreći stiska mi ruku, a toplina njezina 
prelazi u moju krv. 

— Ljudi vele, šapne ona, da valja gušiti svoje 
nagone i želje, a ja im dovikujem: samo u ostva- 
renju njihovu osjeća se pročišćavanje i dolazi mir, 
U ovome se životu ne smijemo opirati moćima, 
koje su u nama usađene po prirodi, Prema njima 
moramo biti podatni. Ta kakova svježina struji iz 
biljke, koja je radosno dopustila kiši, da se na nju 
spusti, 

Ja sam je razumio. Nježno je privinem k sebi 
i poljubim je, U duši sam je gledao, tako je onda 
bila puna uzavrele i obuzdavane žudnje, Gledao 
sam s nekim svetim poštivanjem onu strastvenu 
volju za stvaranjem novoga života oko sebe... 

Njezine mi ruke obuhvaćaju glavu, a usnice 
dotiču se mojih usana ,., 

Jesi li i onda, kad sam bio u nesvijesti, bila tako 
slobodna ,..našalim se ja... 

Ona me ušutka novim cjelovom, 

Daj pričaj mi, kako je bilo... , 

Već sam ti pričala... 

Al još...još...; Uživam u onom... jer znam, 
da ti se onda užegao život, da si poletjela prema 
svijetlu ,.. 

Jesam, dragi,,, šapne iona... i privije se jače 
uz mene... Znala sam, da je u tebi snaga, koja će 
to svijetlo napaliti, i htjela sam, da to svijetlo 
usplamti,.. 

Vidiš, kako mi je nebo ulilo u dušu te misli. , 
onda, kad si ležao nepomičan. ,, 

I njegovala sam te... A ion je to htio, moj 
muž... 

Čudno ,., 

Dođoše dani krize, dani brige, straha i željko- 
vanja.,, 

Kad je liječnik zabrinuto kimnuo glavom i zbu- 
njeno me pogledao... znala sam, što misli, ,, 

Svršeno je!.,, čitala sam u njegovim očima... 


Pa ipak te je moja čežnja oživjela... Ona je 
bila jača od smrti, , , 

Možeš li razumjeti, kako je morala biti jaka... 
Buktila je strahovito kao vatra...i prodirala je 
iz mojih očiju u tvoje... Moju sam krv pretakala 
u tvoju. : 

I ti si se vratio s puta vjčnosti,,. Morao si iz- 
vršiti svoju misiju. , 

To sam htjela i moja je volja pobijedila, Onda 
sam bila smirena. ,. 

Pa ipak sam ti bila silno zahvalna, jer ono, što 
si ti meni dao, veće je od onoga moga... 

No zato te i ljubim bezgranično... Često mi je 
bilo, kao da će mi se prsa rasprsnuti.., i htjela 
sam ti dati više, nego što sam mogla,,, Moja je 
zahvala velika .., 

Ja je cjelunem sretnim cjelovom poklonika i u 
duši se poklonim pred neoskvrnjenim svetim hra- 
mom, u kojemu je stolovala — Ljubav, 


KLADICE 
DRAMSKA PRIPOVIJEST U TRI ČINA IZ ŽIVOTA NAŠIH ISELJENIKA. 
Po istinskome događaju napisao ŠILAR. 


DRUGI ČIN. 
I, Prizor. 
Ivan i Marko. 


Ivan, (dolazi s Markom s desna). Sinoć, kad si 
zvao Jagu, da dođe šiti tvojoj sestri, isporuči li i 
moju poruku? : 

Marko. (20 god.) Kako ne! Obećala je doći 
sestri,., Sad na mora ovuda proći... Zar nijesi 
bio sinoć s njom? 

Ivan, Nije htjela ni iz kuće. 

Marko. Baš je to jagunica. Otkad već nemaš 
posla s Anom.., Kod mene i noćivaš — mogla bi 
se već odljutiti. 

Ivan, Eh, tvrda je ona glavica. Ta ne prašta 
šale, 

Marko, A ipak mora da te još voli. Odnema- 
rila te doduše, ali ne htjede da se upusti s onim 
Josom Vukovićem, A bio ti je taj gotovo spao s no- 
gu obigravajući oko nje ovo godinu dana, no nije 
mu se dala ni vidjeti, a kamo li da htjede s njime 
govoriti, Takova je to divljaka. Ne može nju predo- 
biti svaka šuša, 

Ivan. (milo mu čuti.) Znam ja nju dobro! Gdje 
bi napokon Joso sa mnom... onakov trunto... 
Nego red mi se ženiti i najvolio bih nju. Što misliš, 
bi li htjela sad ipak poći za me? 

Marko. Zar u zadrugu? 


Ivan, Dašto! Moram se ženiti u zadrugu, da 
izvučem kod diobe dva dijela, 

Marko, Ako bi se odmah odijelio, možda bi i 
pristala. U zadruzi ne bi htjela ostati, 

Ivan. Ni ja ne — ostanka mi nije više pod 
ovim krovom, 

Marko, Onda govori s Jagom. (Zagleda desno.) 
Sad ti je prilika... čini mi se kao da ide amo. 

Ivan. (gleda i on desno) Eno je... već do- 
lazi... govorit ću s njom ozbiljno, i neka se odluči 
il! mojemu ili Josinome carstvu. 

Marko, A ja ću načas u mlin k Luketiću.. , sa- 
stat ćemo se opet ovdje, da čujem, što izradi 
s njome, ' 

Ivan, Dobro, dođi opet ovamo. 

Marko, (zamakne lijevo.) 


IL. Prizor. 
Ivan i Jaga. 


Jaga. (19 god, stara dolazi s desna.) 

Ivan. Dobar dan, Jago! 

Jaga. Bog dao! (Hoće da prođe.) 

Ivan. (zaustavlja je.) Pričekaj malo, Jago, ra- 
do bih se s tobom porazgovorio. 

Jaga. (lakim nećkanjem.) Žurim Markovoj 
sestri. 

Ivan. Dospjet ćeš još na šivanje.., Do udaje 
ima još vremena, 

Jaga, Dobro, ali požuri, 
Ivan. Nekad nisi tako žurila od mene. 
Jaga. Tvoja krivnja, a ne moja. 4 


Ivan. Zar ti još | ne praštaš ono malo, što ti 


skrivih? 

Jaga. (malo porugljivo.) Baš je to malo! Jed- 
noj obećavati uzeti je, a s drugom posla imati, 

Ivan. To je bilo i prošlo. Valjda znaš, da već 
poodavno noćim kod Marka, 

Jaga. (posebnim naglasom.) Znam... imaš i 
zašto da bježiš od kuće. Ali tim nisi preda mnom 
ništa bolji. 

Ivan. Nije bilo veliko moje krivnje u cijeloj 
toj stvari... vjeruj mi zaludila me Ane na dan mo- 
ga dolaska, da si otišla u Modruše, ma da si znala, 
da dolazim, A zatajila mi, da ti sestra i. u po- 
rođaju. Ja nagao, spleo se s njom... Ali sad i 
raspleo, 

Jaga. (malo iznenađena.) Zar je zaista zatajila 
ti i moju poruku, i pozdrave onaj dan, kad dođe? 

Ivan Ni riječi mi ne reče, zato i bijah bijesan, 
jer sam te namjeravao ženiti, a to i danas još mi- 
slim i bilo mi je i onda i u srcu i u misli, kad sam i 
s Anom imao posla. I sinoć sam ti po Marku po- 
ručio, da izađeš pod večer na razgovor, a nisi htjela. 
.Sad bar bi se mogla izmiriti sa mnom i poći za me, 


Jaga. Zar misliš, da bi ikoja djevojka htjela 


biti s Anom pod jednim krovom? 
Ivan. Ako nije drugo nego to, lako je tome 


pomoći, mogu se odijeliti od djeda, Nit će on pla- 


kati za mnom, nit' ja za njim. 
Jaga. Treba da to činiš već i sebe radi. Što bi 
bilo da se stric Grga vrati i zateče te u kući? 
Ivan, Nisam strašljiv al' dobro je i skloniti se 


od zla, Svakako se moram odmah oženiti, da izvu- 


čem bar dva dijela iz zadruge. (Usrdnije.) Lijepo ti 
zaboravi, što je bilo i skani se poći za me u zadrugu, 
a odmah poslije vjenčanja izašli bi i živjeli za se. 
Vjeruj mi, ne će ti biti ružno kod mene, Znaš, da 
sam te uvijek volio a i sad si mi srcu draga, vo- 
lim te isto kao i prvo. Zar ti možeš zaboraviti, kako 
smo lijepo usporedo rasli i odrasli, nitko tebi nije 
smio žalne reći, Lješnjake sam ti brao, iz svačije 
bašće, voća donosio, srce mi uvijek ginulo za tobom. 
A i preko, u paklenskim onim rudnicima, samo tebe 
kad bi spomenuo, teret bi mi perjem postajao, 

Jaga, (dirnuta, al' još neodlučna.) Slatke ri- 
ječi, da je srce takvo! Teško mi je povjerovati, a 
još teže odlučiti se. Velika je sramota na vašoj 
kući... Ti još i ne znaš kakova, 

Ivan. Znao, ne znao — što se tebe tiče sramota 
ove kuće, mi ćemo živjeti u drugoj, u našoj vlastitoj 
kući. Odluči se, nema nevjere u srcu mome, lijepo 
ćemo se slagati, godit ću ti u svemu. (Vadi iz pr- 





sluka kožnatu novčarku.) Vidiš, ovdje imam 50 do- 
lara, nisam ih htio mijenjati, samo da ih ne potrošim. 
Ako pođeš za me, svih pedeset darovat ću tebi, da 
si kupiš, što ti je od potrebe, 

Jaga, (otklanja rukom novce.) Spravi ih samo, 
Meni treba nešto drugo. Ako ozbiljno misliš, možda 
ću i poći za te, ali samo onda, ako ti nije više do 
Ane, na 

Ivan. (odmakne prezirno rukom.) Stalo mi do- 
nje koliko i do moga starog poderanog opanka. 

Jaga. Ti znaš, da je Ane ostala trudna iza tebe? 

Ivan. Ha... Sumnjali smo svi, ma da je ona 
tajila. : 

Jaga. Cijelo selo to zna... Zato si ti i izašao 
iz kuće, da ne dođe do odgovornosti, ako ona 
možda... što učini djetetu, | 

Ivan Dobro se i pričuvati.., koja ženska taji, - 
da je noseća, ta ne misli dobro. 

Jaga. Ana je rodila ovih dana. 

Ivan Kako znaš? 

Jaga, Čut ćeš poslije. Mika je već par dana u 
Gvozdu, a ona.., zadavila je svoje rođeno dijete, 

Ivan. Zadavila? Tko ti reče? Kako, da selo to 
još nezna? Tek smo računali, da će nekako ovih 
dana roditi, 

Jaga. Ne bih je ni ja odala, ali dogodilo se 
nešto, da se više ne može kriti ni pred selom, ni 
pred oblastima. 

Ivan. (napeto.) A što? 

Jaga. Sve ćeš saznati poslije od mene, (Vadi 
pismo iz njedara. ) Ovo nosi smjesta oružnicima, 
ne boj se, iskrivila sam rukopis, 

Ivan. (trgne se.) Zar baš ja? 

Jaga. (tvrdo.) Ti baš! Ili možda želiš, da Joso 
odnese. 

Ivan: (ružnim smijehom.) Ah, što ne bi, napo- 
kon? Što je meni do nje? Muški ti je kao pijetao, 
otrese perje, a ne brine se dalje za kokoš. Daj amo! 

Jaga. (daje mu pismo.) Evo! 

Ivan. Ali kako ću ga predati oružnicima,.. 
pograbit će i mene, da saznadu, otkuda mi? 

Jaga. S Jovicom pisarom udesi,,. drugovi 
ste... on će te uputiti, Samo list mora odmah oruž- 
nicima u ruke, 

Ivan. Znam, kako ću. Jovica će reći, da mu to 
dobaci neko kroz prozor na sto, 

Jaga. Dobro je tako,., ne će se znati ni za 
me, ni za te, Samo žuri i odmah se vrati... trebat 
ćeš mi još... Na šivanje ću tek sutra. 

Ivan. Časkom ću ja to... evo me brzo natrag. 
Bog s tobom! 

Jaga. Bog! A ja ću dotle obračunati s Anom. _ 

Ivan, Ne marim! (Odlazi desno.) 


152 


ko ———— iji 


Godina II. 


»VIJENA C« 


Knjiga IIL/5. 











JOSO BUŽAN: ZAR JA? 


Il. Prizor. 
' Jaga, poslije Ane. 
Jaga. (gleda jedan čas za Ivanom, zatim pri- 
lazi Mikinoj kući i kuca na prozor.) O, Ane! 
Ane. (iz kuće.) Evo me! Što je? 
Jaga. Što je s tobom? Da nisi možda bolesna? 
Nema te već par dana među svijet. 


Ane, (iz kuće.) Ništa mi nije... nisam imala 
posla na dvoru. 
Jaga. Izađi malo... imam ti nešto isporučiti. 


Ne krij se tako, (prikrivenom zlobom) još bi rđav 
svijet mogao došaptavati, da si se, Bože mi prosti 
grijeh — možda pobabila, 

Ane. (nešto tjeskobnije.) Evo, evo, sad ću izaći. 

Jaga. Dođi samo, čut ćeš svega i svašta. 

A ne. (izlazi iz kuće.) Evo me, , kakovu to po- 
ruku imaš za me? 


Jaga. O, kako si nešto čudno blijeda... a i 
omršavila... još pred par dana bila si lijepo pu- 
načka, 


Ane. (dolazi joj slabo, sjeda na kladu.) Ne oko- 
lišaj, Jago! Govori, ako imaš što da mi kažeš, 

Jaga.Itekoliko toga... Ta ja već četiri noći ne 
spavam, sve tražim priliku, da te sastanem, a ti se 
sve kriješ od mene. 

A ne. (vidno uplašena.) Već četiri noći?! 

Jaga. Da, da, četiri noći. Pred tri dana već 
prvu... vidjeh svijeću u tebe... dođoh pod pro- 
zor.,. možda ženi treba pomoći, rekoh... 

Ane. (sve uplašenija.) Kakove pomoći? 

Jaga. Ali naposljetku, mišljah, nezvana pomoć 
možda ti ne bi bila ni po volji, za to ostadoh cijelu 
noć pod prozorom. 

A ne. (zastrašena.) Pod prozorom? 

Jaga. (naslađuje se Aninom mukom.) Da, pod 
prozorom ,.. Staklo doduše zastrto, ne vidim u sobu, 
ali dobro čujem. Tebi kao da nešto nije bilo dobro .. 
čulo se neko stenjanje i uzdisanje, 

Ane. (kuša se sabrati.) Valjda sam što rđavo 
sanjala. 

Jaga. Moždal? Tek odjedared umiješa se i 
neki drugi glasić, tanak, sitan. ., (zlobno) da ti je 
muž kod kuće, sve bih rekla, da je zaplakalo novo- 
rođeno dijete. 


A ne. (skoro shrvana, ali še još ne da.) Kakav 
dječji glas? Djeca su mi kod matere, 

Jaga. (neumoljivom sigurnošću.) Jest, baš dje- 
čji glas... dobro sam čula, (Stupa bliže Ani.) Ti si 
Ane, one noći rodila sina. 

A ne. (ustukne uplašena.) Sina?! Zar si vještica? 

Jaga, (zlobno.) Zar ne, čudno ti, da znam, da 
je baš sin? Ali razumjet ćeš poslije sve. Priznaj, 
Ane, da si rodila sina one noći. 

Ane. (slomljena.) Kakova sina... 
Jago! 

Jaga, S Ivanom si ga zanijela, sav svijet to zna, 

A ne. (svija se od muke.) O, Bože, što sve svijet 
ne izmišlja? 


ne muči me 


Jaga. (ne obazire se na Anine riječi.) A ja sam 
i drugu noć stražila, pa i treću, Baš htjedoh saznati, 
kud ćeš s djetetom? Al' ništa ne dočuh... sve osta 
mirno i tiho... nikakov dječji glas više, 

A ne. (malo sabranije.) Pričulo ti se prvu noć. 

Jaga. (sigurno.) Nije... Mislim, odstranila je 


dijete, .. možda spalila, ili što takovo. 
Ane. (sili se.) Idi... otkuda ti takove strahote 
u pameti? 


Jaga. (hladnom zlobom.) Al ojutros četvrte 
noći u ranu zoru baš kad htjedoh kući... vaš Soko 
vuče nešto iz tvoje kuhinje i zamače u naš šljivik. 
Kamenom ga poplaših... prigledam, što je (nasla- 
đuje se Aninom mukom.) Što misliš, Ane, što bi- 
jaše to? 

A ne. (sasvim skršena.) Otkud da znam? 

Jaga, (sikti joj u uho.) To je bio tvoj i Ivanov 
sin, koga si zadavila i zakopala, a pas iznjušio i iz- 
grebao, da ga poždere, (Malo kao s lažnom pobož- 
nošću.) Sreća, te se ja desih... sad će bar počivati 
u posvećenome groblju, 

A ne. (hvata je za suknju.) Zar ne, ti me ne ćeš 
odati? 

Jaga. (hladnom zlobom.) Aa.., dakle prizna- 
ješ...? Da si dijete bestraga odstranila, ja te ne bi 
odala... u nas ne odaje jedno drugo. Ali mrtvo ti- 
jelo leži u našem šljiviku, sakriti se više ne može. 
Bog je drukčije odredio i dao te u moje ruke, Sad 
već leti selom glas: Ane rodila i dijete zadavila, 

Ane, (u očajnme strahu.) Još će i oružnici doći 
po me.. 

Jaga. (slatko se smije.) Ha, ha, ha! Oružnici? 
Sad će tu biti. 


A ne (usplahireno.) Oni će me vezati... 


Jaga. (naslađuje se njenom mukom.) Dakako, 
A da znaš još, tko otiđe po oružnike.., baš Ivan 
glavom. 

Ane. (krikom.) Ivan!? Ne, ne, nije moguće! 

Ja ga. Jest, jest... ja ga poslah, 

Ane. Til... (Ponikne glavom) Ah... 

Jaga, Spustaš sad glavu je li? A i znaš, zašto 
ga_baš ja šaljem. Jer pred godinu dana ti mu ne 
isporuči moju poruku, nego mu se sama nametnu. , , 
ti udana žena, mati dvoje djece! I vidiš, sad dođe 
dan, da ti sve platim, Još malo... oružnici vezat 
će te, provesti selom, moraš i kraj moje kuće, Ja 
ću stajati na cesti, a pored mene Ivan. Pitat ću ga: 
Je l' ti žao, o Ivane, te bogice Ane, tvoje nekad mile 
ljube, A ti dobro napni uho, da čuješ, što će reći 
tvoja nekadanja dika: »Marim za nju koliko i za moj 
stari poderani opanak«, Eto, vidiš, to će biti moja 
osveta za ovu godinu jeda, sve ću ti u jednome 
danu vratiti. 

A ne. (klonula je posve.) Oh, Bože, ni od kuda 


spasa, 


Jaga. (tvrdo.) Ne, ni od kuda! Ništa te više ne 
spasi od sramote, Al' da, ima ipak nešto... (Po- 
sprdno.) Eno... povrh tvoje kuće je bezdani ponor 
u njemu možeš naći skloništa... i za sve vijeke, 
Zbogom, sad... dok te opet vidim, al' vezanu i pod 
sigćurnom pratnjom... (polazeći okrene se još jed- 


*nom) il u ponoru, Ane! (Odlazi desno). 


IV, Prizor. 
Ane sama, poslije Mika. 

«Ane. (ostala je sjedeći na kladi sva skršena i 
slomljena, u najvećem očaju lomi se i kida, kao da 
se bori s nekom teškom odlukom, zatim polako usta- 
je i šapće kao da govori nekomu.) U ponor! (Naglo 
se krene i otetura lijevo.) 

Mika (dolazi s lijeva, opazi Anu, pritrči i zgrabi 
je za ruku.) Kud glavinjaš? 

Ane. (otima se nemoćno.) Pustite me, svekre! 

Mika. Kud da te pustim? (Dovede je do klade.) 
Tu sjedi! 

A ne. (već bezvoljna sjeda.) 


Mika. Nešto si blijeda i izmučena. ..., Što je 
bilo s tobom ove dane, otkako sam u šumi? 

Ane. Jao, ne pitajte! 

M ika, (naglo mu svane.) Moje slutnje... tanka 


si u pasu. (Sigurno.) Ti si rodila ove dane? 
A ne. (potvrđuje nijemo.) 
Mika, A dijete? 
Ane. (diže ruke očajnim glasom.) Ubijte me, > 
svekre, al' me više ne mučite. 
Mika. Ubila si se, eto, sama, nesretnice! , , , 
povijedno.) Govori, pa bilo i najgore. 
Anef(mučno protiskuje riječi.) U noći je bilo, 


(Za- 

svijest sam izgubila. Kad dođoh k sebi i pameti, već 
i dijete bijaše mrtvo, 

Mik a, Ivanovo dijete? 

A ne. (tihim, jedva čujnim, glasom.) Da! 

Mika. A on grješnik? 

Ane. Već davno se raziđosmo, 
kod kuće, 

Mika. Svršavaj . Kamo dječje tijelo? 

Ane. (mukom protiskuje riječi.) Zakopah ga 
u kuhinji, noćas Sok6 iznjušio, izgrebao i odvukao 
tijelo, a Jaga vidjela i otela , . , (Naglo se sjeti 
prijetnja Jaginih). Jao, ona je javila oružnicima ... 
sad će doći, da me vežu. (Hoće da pobjegne na 
lijevo). 

Mika (zadrži je rukom). Kamo srljaš? Kud 
možeš pobjeći? 

Ane. U ponor, tamo mi ne mogu ništa više. 

Mika (strogo.) A tvoje dvoje djece? 

Ane (naglo klone na panj). Jao mene grješne: 

Mika (mekanim glasom). Eto, vidiš, s drugim 
grijehom ne opra prvi, samo bi upropastila 
svoju djecu. 

Ane (očito je te riječi umiruju). Ali što ću 
jadna? 

Mika (uspravi se, čvrstim glasom), Okajati, 
Ane! (Blaže). Zar te je toliko strah zatvora? Ta i 
tamo je možda više nesretnika, nego zlih ljudi. 
Kakovo ćeš, napokon, veliko dobro ovdje ostaviti? 
Zar nam nije i ovdje u našoj bijedi slično kao da 
smo u tamnici? I tako je čitav ovaj svijet za nas si- 
rotinju gotova tamnica i neprekidna kazna, da ispa- 
štavamo ne znam čije grijehe? Kani se ti ponora, 
nego oduži svoje, a poslije počni novi, bolji i mirniji 
život, 

Ane (malo sabranije). Smireno bih primila i 
najtežu kaznu, ali ne mogu podnijeti sramotu, da 
prođem vezana selom, (tiše) moram i pored Ja- 
Sine kuće, 

Mika (s razumijevanjem). Razumijem te! No 
ja ću te oteti toj sramoti. (Hrlo). Skoči u kuću, 
zagrni moju haljinu, spusti se strminom kroz Dragu 
na Bukovnik, a odanle ima putanja do mjesta. Ne 
će te nitko vidjeti. U sudu javi se onome sucu 
Joci, s kojim idem kadgod u lov, reci mu, da si 
moja snaha i da te ja šaljem, da se sama sta- 
viš sudu, 

Ane (već pokorna i sabrana). Hoću . .. 

Mika, Možeš li sama . . . imaš li toliko snage? 

Ane. Imam, 

Mika, Onda ne časi , pođi... 
odavde paziti , djeca su moja briga. 

A ne. Idem. (Polazi do vrata, no naglo se vrati, 
poljubi Miku u ruku, zatim sva suzna odbrza 
it kuću). 


ni ne noći 


a ja ću 


V. Prizor. 
Mika i župnik. 

Mika (sjeda na kladu i gleda žalosno za 
Anom). 

Župnik (60 godina dolazi s desne strane). 
Hvaljen Isus, Mika! 

Mika (ustaje). Uvijek hvaljen, gospodine žup- 
niče! Što vas donese amo gore, 

Župnik. Pođoh u Zagorje, a putom kroz vaše 
selo čujem neke čudne glase. 

Mika. Nažalost istinite, 

Župnik, S Ivanom dakle? 

Mika, Da! 

Župnik. Tešku sramotu  nanesoše oboje 
vašoj kući, ; 

Mika. Doista tešku ,.. Koga da krivim? 
Unuk mi jedno, a snaha drugo. Jedno bijesno 
mlado, a drugo luda ženska glava. To nam je bla- 
goslov zadružnog života. Ja vječno u šumi, njih 
dvoje sami pod jednim krovom, u istoj sobi i tako 
su se lako našli, 

Župnik. Prisebni i trezveni nisu mogli to učiniti, 
Ivan se sasvim iskvario u Americi i zaboravio 
kršćansku nauku, 

Mika, Grdna je nevolja, zaista, ta Amerika za 
nas. I onome, koji se tamo prijeko pošteno muči 
i kinji, ženskadija ovdje udara u raskalašenost, kao 
da je jedva dočekala, da nestane muževe stege, 
Novac, što im muževi šalju, da djecu prehranjuju, 
nemilice troše, da napajaju svoje jarane, i mnogi, 
kad se vrati, ne nađe kod kuće ništa više od svoje 
krvave muke, i s pravom može da se pita: gdje 
sam bio, nigdje, što sam radio, ništa, Ali moramo 
tamo! Nužda nas goni od kuće, da sebe i svoje 
lakše prehranjujemo. 

Župnik. Znam to! Ali oni, koji ostaju, treba, 
da kod kuće provađaju kršćanski život, a ne da 
se zaboravljaju kao vaš Ivan i Ane, i da žive kao 
dvije živine u zajedničkome bludu. 

Mika, Pravo kažete, živine su to bile, a ne 
krštena čeljad. Ta i ja sam bio mlad, vruće krvi, 
uvijek spreman na svaku vragoliju — noć na noć 
gubio u šićariji, nisam bio svetac prije ženidbe, ali 
dirnuti kućno čeljade i još k tome ženu svoga naj- 
bližega rođaka, ta to mi ne bi moglo ni u snu u 
pamet doći. Otkud danas ta pokvarenost? Kakova 
je to nevolja pala na nesretnu tu našu hrvatsku 
zemlju? 

Župnik. Otuđio se svijet od crkve i ne pro- 
vodi kršćanski život... Zar nijeste mogli spri- 
ječiti bar umorstvo djeteta? 

Mika (odmahne rukom). Nije me bilo ni kod 

kuće, kad ie rađala. Napokon, što možemo mi 
ženama? 

Župnik (savjetujući). Ali sad treba da odije- 
lite Ivana iz zadruge, Ako se Grga vrati i po ne- 
sreći zateče Ivana u kući, eto opet gotova zla. 

Mika. Izdijelit ću ga odmah, makar ga prije 
i oženio u zadrugu. Ni meni nije više mio, mrzak 
mi je pred očima. 

Župnik. Učinite onda tako, i neka Ivan bar 
u braku okrene živjeti životom pravoga kršćanina. 
Zbogom sad, Mika! 

Mika. Bog s vama, gospodine župniče! (Ispraća 
župnika do lijeva). 


VIL Prizor. 
Mika i prvi seljak. 

Mika (nakon što župnik zamakne lijevo, vraća 
se, sjeda opet na kladu i zamišljeno gleda u zemlju). 

Prviseljak (dolazi s desna.) Dobar dan, 
Mika! 

Mika, (diže glavu). Bog dao, susjede! 

Prviseljak. Ovo, kanda, prođe naš župnik? 

Mika. Dal 


Prvi seljak. Valjdaion.,.. Ne znam 
kako bi ti rekao . . , 
Mika (mirno). Govori samo . . . ne zgrizaj! 


Prviseljak, Pa govori se svašta o Ani. 

Mika, Istinu govore. 

Prviseljak, Žao mi je tebe, uistinu, bit će 
ti teško bez nje, 

Mika. Hvala Bogu i na tome daru, tvrd sam, 
izdržat ću. 

Prviseljak. A što veli naš župnik? 

Mika, Eh, što? Tjera svoje. Da treba da ži- 
vimo kao pravi kršćani, (Klima nujno glavom). Evo, 
toga mog Ivana krstio je baš on glavom, pa što je 
iskrstio od njega? Živio je nesretnik u bludu sa 
ženom svoga rođenoga strica, (Odlučno). Ne čini 

već sam krst čovjeka kršćaninom. 

Prvi seljak. Nego da ne ćini. Krstimo se, 
klečimo i molimo po crkvama, eto, već hiljade go- 
dina — a što dalje sve gori bivamo, 

Mika, Istina je to. 

Prvi seljak. A i gdje su ti pravi kršćani? 
Ima li ih igdje na svijetu? 

Mika, Eh, gdje su? (Pokazuje desno i lijevo od 
svoje kuće). Evo, s desna mi kršćanin, s lijeva mi 

. kršćanin, al' da nije u noći mojih pasa, teško po 
me i po moje malo sirotinje. 

Prviseljak, Pravo govoriš, Hoće li nas ikad 
itko učiniti dobrim kršćanima? 

Mika (odmahne omalovaženjem s rukom prav- 
cem za župnikom). Ovi, zaista, nit su nas dosad, nit 


će ikad odsad. 


Prviseljak, Teško da će... AI evo Ivana 
iz dola — idem, da ne smetam, Zbogom, Mika! 

Mika. Bog, susjede! 

Prviseljak,. (odlazi lijevo). 


VII Prizor. 
Mika i Ivan. 

Ivan (dolazi s desna). 

Mika. Ivane! 

Ivan. Čujem! 

Mika. Dođi amo, da se porazgovorimo. 

Ivan, Evo me! 

Mika (kratko). Nakon ovoga svega valja da 
izađeš iz zadruge, 

Ivan/(uznemiren, oporo). Vi bi rado mene iz- 
dijeliti prije ženidbe samo, da manje iznesem iz 
kuće, (Odlučno), Toga nema, ne dijelim se, dok 
me ne oženite, puklo kud puklo! 

Mika (mirno). Ženi se u zadrugu, računat ću ti 


. odmah i ženin dio. 


Ivan (spremno). Onda pristajem. Mira između 
mene i Grge svejedno ne bi moglo biti. 

Mika, Nego da ne bi! Moramo paziti, da se ne 
izleže i drugo, još gore zlo. I ovako si dosta sra- 
mote nanio na moj krov. 

Ivan (oporom zlobom). Eh, dašto, sad sam ja 


svemu kriv, Još će na posljetku biti Ane bijela 


golubica, a ja crni gavran. 

Mika (suspreže neraspoloženje). Tko je više 
kriv sad mi je već svejedno. Samo Ane će svoj 
grijeh ispaštati, a tebi se ne će ništa dogoditi, 

Ivan (nestrpljivo), A što da mi se i dogodi? 
Nisam počinio ništa zlo. 

Mika fnješto začuđeno). Ništa zlo? (Odmahne 
nezadovoljno rukom). Manimo se, počesmo mljeti ko 
prazan mlin, klepetanju nikad kraja. Govorimo 
radije o diobi. 

Ivan. To jedva i čekam. 

Mika. Sad nas ima u kući šestoro: ja, Grga, 
Ane, njeno dvoje djece i ti, a kad se oženiš, to nas 
je sedmoro. Tebi, dakle, spadaju dva dijela, a nam 
ostalima pet. 

Ivan. Nema prigovora. Tko će nam praviti 
diobno pismo. 

Mika. Ako ti je s voljom Ivica Javor, pismen 
je čovjek, a nije ni preskup. 

Ivan. Pravo mi je. 

Mika, Sad o zemljištu. Draga, Gorica i Bu- 
kovnik pod dugom su. Na tvoj dio dopala bi ti 
Draga, ali moraš preuzeti s njom i trećinu duga. 

Ivan (brani se). Kakav dug? Neznam ja ni za 
kakav dug. 

Mika, Još za živa tvoga oca obvezala se ci- 
jela zadruga, moraš i ti da ga priznaš, 

Ivan (žešće). Kako bih priznao dug, koji nisam 
pravio, nit od njega što užio? Meni spada Draga, 
a dug neka otplaćaju oni, koji i primiše novce, 

M ik a (ponešto nestrpljivo). 1 Draga je založena 
za dug. Ja ne mogu preuzeti sav dug, a tebi dati 
Dragu u dio, Jedva sam i dosada smagao kamate, 

Ivan (žestoko). Ali što to mene briga? Meni 
patri Draga, a duga ne priznajem, jer nisam ništa 
užio od njega 

Mika (i on ponešto žešće), Užio je tvoj otac, 
ako nisi ti. 

Ivan. Moj otac? (Odvratnim osmjehom). Što 
znam ja, tko je bio moj otac? Ja sam rođen u za- 
druzi, zato imam pravo na zadružnu zemlju, a, ako 
je moj, kako velite, otac užio ili zapio taj dug, 
neka on za njega odgovara, ja ne, Eto, to jel! 

Mika (žestoko). Neljud si ti a ne čovjek! Na 
koga se samo uvrže tako pakostan? (Svladava se, 
zatim odlučnim glasom). Ovo ti je moja zadnja: 
Dragu možeš u dio dobiti, samo ako priznaš tvoj dio 
duga, Ako nećeš, onda ne pristajem, ni da se ženiš 
u zadrugu, ni na diobu. Kad dođe Grga kući, na- 
ravnajte se vas dvojica, kako znate i za troškove 
Anina suda. (Mirnije). Možeš i ostaviti Dragu pod 
dugom u zadruzi, a izaći iz kuće. Poslije moje 
smrti nagodi se, kako znaš sa zadrugom, Sad biraj! 
Od onoga, što rekoh, ne popuštam ni za dlaku. 

Ivan (zatomljuje bijes, nakon kratka razmi- 
šljanja). Dobro, izaći ću iz kuće . ,. Draga neka 
ostane u zadruzi, a poslije vaše smrti već ću vi- 
djeti, što i kako ću. Nije pravo za me, ali za vašega 
života još ću se pretrpjeti. 

Mika. Najbolje će biti tako, Drugo sve dijelit 
ćemo po broju duša, Udesi, što treba s tvojom dje- 
vojkom i pođite župniku na upis i nauk, Tako, sad 
je sve u redu, sutra možemo početi kopati temelje 
za tvoju kuću. Bog s tobom! 

Ivan. Bog s vama! 

Mikaf(ulazi u kuću). 


VIIL Prizor. 
Ivan i Marko. 

Maeloa (dolazi s lijeva), Evo mene , ,, Što 
to bruji selom o Ani? Je I istina? 

Ivan, istina , Starješina postavio je stražu 
kod dječje lješine. 

Marko. I baš pas je odao? 

Ivan. Da, naš Soka, ,, (Surovo.) Da je Ane bila 
pametnija i dijete dublje zakopala, nebi sad zapala 
u tu bijedu. 

Marko. Kasno je popodne na misu.., 
li se ti s Jagom? 

Ivan, (zadovoljno.) Pristala je, da pođe za me, 
a djeda privolio, da se odijelim s dva dijela, 


Izmiri 








Marko. (veselo.) Uspjelo ti baš sve po želji. 

Ivan. (nešto neraspoloženo.) Ne baš sve, Htje- 
de djed, da preuzmem s Dragom i nekakov dug. 

Marko. Anu, to je valjda još ono od tvoga oca? 

Ivan, Valjda — što ti ja znam, 

Marko. Pa kako se nagodiste? 

Ivan. Ostavih Dragu pod dugom u zadruzi — 
nije bilo druge, moram se ukloniti ispred strica Grge. 
Jaga ne bi drukčije htjela poći za me. S Grgom pod 
istim krovom i tako ne bi mogao ostati. Il bi on 
morao kidisati mojoj glavi, il ja njegovoj — druge 
nije. i 

Marko. Nego, da nije! 

Ivan. No ništa zato. Ako i dođe, otići će Grga 
opet u Ameriku već sramote radi, (prijetećim gla- 
som.) a tad će biti Draga moja i bez duga. Nedam 
ja olako svoga prava, 

Marko, 1 kako bi? Za svoje bi čovjek i ginuo, 

Ivan, (odvratnim osmjehom.) Još dobro, da je 
Ane zagušila ono dijete, drukčije bi imala sad još 
jedan dio više, 

Marko. (neodređeno.) Tako je uvijek: jednom 
smrkne, drugom svane, 


IX, Prizor, 
Prijašnji i Jaga. 

Jaga a (doleti s desna.) Evo ih, idu već! 

Marko. Tko? 

Jaga. Oružnici, 

Ivan, Jest, vidim ih, sad će amo, 

Marko. Valjda će po Anu,.. Da li će je me- 
tnuti u lance? 

Jaga. (sigurno.) Kako ne? Kad vodiše Porubića 
radi Petrušićeva juneta, i na njega su vrgli lisičine, 
Kako ne bi na Anu? Valjda mrtvo, još k tome muško 
dijete vrijedi više nego jedno june, 


Marko, Evo ih već, 


X, Prizor, 
Prijašnji, dva oružnika, poslije Mika. 

Oružnici (dolaze s desna, na puškama im bo- 
dovi, koracaju tvrdim, odmjerenim korakom prema 
Mikinoj kući.) 

Mika (prije nego oružnici stignu, izlazi iz kuće 
i stoji pred vratima, sabrana, gotovo ponosita drža- 
nja.) Ane, koju tražite, stavila se sama sudu, da 
okaje svoje nepromišljeno djelo, Vama prosto ući, 
da izvidite, što vam nalaže služba, 

Oružnici (očito ugodno dirnuti, da ne moraju 
provoditi uhapšenje, pozdravljaju vojnički Miku i 
ulaze u kuću.) 

Jaga, (razočarano lice i srdit kret rukom.) 

Zastor, 

IZ STAROGA ZAGREBA 
Napisao Dr. RUDOLF HORVAT, 
(Nastavak.) 


Dogradnja isusovačkog samostana u Zagrebu 
god, 1719 






#RUGI kat na istočnom krilu isusovač- 
koga samostana dograđen je godine 
(GE 1719., kako se razabire iz ovoga hr- 
Vo M vatskim jezikom sastavljenog  ugo- 
vora, koji se do danas sačuvao: 

»Ja dole potpisan collegiuma zagrebečkoga 
rektor pogodil sem se s puštuvanem Miklinom Hus- 
terom, palerom zidarskem, za gornju kontignaciju, 
kaptolomu obernjenu, nju računavši vdilje s tur- 
nom i štengami ober sv, Jožefa, da ju zeziđe, sfraj- 
ha, dimnjake spelja, obloke, vrata postavi, gang 
i pod gornji potaraca, komorice podštokatura, 
s imeni svecev verše, i zid takov v turnu postavi. 
da i gornja kontignacija pod boltu dojde, štenge 
zbolta i črepom vez on trakuš pokrije, znutra i 
zvuna ga pobeli. Za koje delo s težaki svojemi iz- 
veršeno, i kak je vredno poleg svoje meštrije, 
včinjeno, obećal sem mu ranjški 700, velim sedam 
sto. Za koje pogodbe vekšega veruvanja radi ovu 
cedulu podpisal sem i on križ gore postavil. 

Zagrabiae. 23. Aprilis 1719.« 


Baltazar Chernkoczy, praefati collegii 
rector, manu propia. 
Micgael Hucter (mjesto »manu propia« 
stavi 1). 


Pod ovim ugovorom nalaze se bilježke o novcu, 
što ga je palir Mihajlo Hucter primao prema na- 
pretku svoje radnje, Prvu je svotu dobio 25. trav- 
nja 1719., zatim dalnjih 15, svota tečajem godine 
1719, do 7, prosinca, kada je valjda uslijed zime 
radnja prekinuta, te se nastavila na proljeće go- 
dine 1720, Od 13. travnja do 10, studenoga 1720. 
primio je Hucter 9 svota. Tada je po svoj prilici 
zidanje bilo već dovšeno, premda Hucter dobiva 
još dvije svote 6, i 20, travnja 1721., a po jednu 
svotu 7. svibnja 1724, i 3, svibnja 1725. — 

(Acta irregastrara Societatis Jesu collegii Za- 
grabiensis, fasciculus 1. broj 183, u kr, ug, držav- 
nom arkivu u Budimpešti). 


Briga za čistoću grada Zagreba god, 1699, i 1700, 


Gradsko vijeće u Zagrebu raspravljalo je 3. 
veljače 1699, o tomu, kako da se u gradu provede 
što veća čistoća. Glavna je tomu zapreka, što se 
mnogi stanovnici bave stočarstvom. Gornji je grad 
(Grič) imao tijesne ulice, u kojima bijahu brojne 


kuće (jedna do druge), Na premalenim dvorišti- 
ma podigoše građani staje za konje i krave, te ko- 
ce za svinje, pa zato ove staje i gnoj zasmrađuju 
zrak, a gnojnice teku na ulicu, gdje onečišćuju 
pločnike, Da se tomu predusretne, zaključuje grad- 
sko vijeće ovo: Konji smiju ostati u stajama, ali za 
krave moraju građani urediti nove staje izvan zi- 
dina gradskih (dakle većinom u dolnjem gradu, 
gdje su mnogi građani imali svoje vrtove). Isto ta- 
ko moraju se iz gornjega grada maknuti svinje. 
Odsada se dopušta u kocima gornjega grada držati 
samo takove svinje, koje služe za pitanje (udeblja- 
nje); ali ove svinje moraju biti uvijek zatvorene, a 
ne da ruju po ulicama, Odredba gradskoga vijeća 
mora se provesti do Đurđeva (24, travnja) godine 
1699. U tome kratkom razdoblju imaju građani na 
svojim posjedima izvan gradskih bedema podići 
nove staje za krave i koce za svinje (Prothocollum 
grada Zagreba, str. 411, u. kr, zemaljskom arkivu 
u Zagrebu). 

Godinu dana iza toga (3. veljače 1700.) bavilo 
se gradsko vijeće s pitanjem dvorištnih kanala, 
Neki su naime građani podzemno izveli kanale iz 
svojih kuća na ulice, kamo se onda scijeđala sva 
nečistoća. Gradsko vijeće zaključuje, da se svi 
kanali imaju odmah razoriti, Tko bi se pak usudio, 
da u buduće izgradi takav kanal, platit će globu 
100 ugarskih forinti. (Prothocollum grada Zagreba, 
strana 416.). 


Prisilne ženidbe u Zagrebu god, 1699, 


Na dan sv. Blaža (3. veljače) godine 1699, stvo- 
rilo je gradsko vijeće u Zagrebu ovaj zaključak: 
Svi obrtnici, predstojnici svih cehova i svi gradski 
zastupnici, koji slučajno dosada još nijesu oženjeni 
moraju se u roku od 6 mjeseci vjenčati, da se 
digne ugled njihova staleža i dobroga glasa (pro 
decentiori status sui bonaeque famae observan- 
tia). Tko se ne pokori ovoj odredbi, izgubit će 
svoju službu i postati će »infaman« (nepošten. 
osramoćen, ozloglašen), a povrh toga mora platiti 
globu u iznosu od 25 ugarskih forinti. (To bijaše u 
ono doba velika globa, jer se za 25 ugarskih forinti 
ili dukata mogla kupiti kuća s posjedom). 

Premda je taj zaključak gradskoga vijeća bio 
vrlo oštar, ipak mu se ne htjedoše pokoriti mnogi 
građani. To je ponukalo gradsko vijeće, koje se 
sastalo upravo godinu dana poslije toga, — na 
Blaževo godine 1700., da ponovi kaznu, određenu 

protiv onih, koji ne će da se žene (qui uxores du- 
cere nollunt), Kako se iz toga vidi, bilo je već u 
»starom Zagrebu« dosta bećara, koji su voljeli 
globu plaćati, nego li se ženidbom vezati,  (Pro- 
thocolum, str, 411. i 416, arkiv grada Zagreba). 


Potvrda o uplati poreza u Zagrebu god, 1698. 


Znameniti hrvatski protonotar i domoljub Ju- 
raj pl. Plemić imao je na Kaptolu veliku kuću (Do- 
lac br, 2, a na teritoriju slobodnog i kr, grada Za- 
greba 12 jutara zemlje, poimence: vinograd, i po- 
lje na Smroku, te (nekad Vernićeve) šume u Tuš- 
kancu i Jelenovcu, Od svoje kuće plaćao je Ple- 
mić porez Kaptolu, koji je tada činio i posebnu 
političku općinu; naprotiv je za svoje zemlje mo- 
rao gradski porez platiti Franji Baismonu, koji 
bijaše tada blagajnik na Griču. Baismon je 30. pro- 
sinca 1698, izdao potvrdu, da je Plemić uplatio 1 
rajnjski forint i 64 denara kao porez za sva dobra 
svoja na teritoriju grada Zagreba. Ova potvrda 
pisana je hrvatskim jezikom, čuva se u kr, ug. dr- 
žavnom arkivu u Budimpešti (Acta irregestrala 
collegii societatis Jesu Zagrabiensis, svezak V, 
broj 20), a glasi ovako: 

»Ano Domini 1698. die 30. Decembris. Ja od 
zdol podpisani valujem, da sem priel od poglavi- 
toga i viteškoga gospona Jurja Plemića, horvac- 
koga i slovenskoga orsaga budućega gospona me- 
štra, ab universis bonis in territorio civitatis Za- 


grabiensis habitis, r, fl, et denarios 64, sverhu ko- | 


jeh prietek pro hoc, anno quietuem Nega Milosti. 
Franciscus Baismon«. 

Na naleđu te namire stoji drugom rukom pri- 
pisana latinska bilješka: »N, B, in registro civita- 
tis ad jugera Nro, 12 limitatum, nimirum  vines 
et terra in Szmrek, item sylva Vernichianis in Je- 
lenovecz et Tuskanecz:« 


Što je u Zagrebu godine 1656, stojala izradba 

pokućstva? 

Ogromna zgrada na Jezuitskom trgu broj 4., gdje 
je sada vojno zapovjedništvo, bijaše do godine 
1773, isusovački samostan, Ta se zgrada gradila 
tečajem više godina. Najkasnije je dograđena sje- 
verna strana samostanskoga kvadrata: temelji su 
joj udareni godine 1654., a dovršena je na jesen 
godine 1655. Gradnju je rukovodio otac Juraj 
Habdelić, koji bijaše ugledan Isusovac, a podjedno 
i književnik hrvatski, 

Kad je zidarski posao bio dovršen, pristupio je 
0. Juraj Habdelić unutarnjem uređenju novoga 
krila samostanske zgrade, Trebalo je naime svih 
6 soba snabdjeti novim pokućstvom, Pet malih 





soba (t, zv, komorice) dobit će po jednu postelju, 
klecalo ili »pomolište« (oratorium i stol, a šesta 
»velika« soba imat će krevet »s nebom«, a povrh 
toga još 1 širok umivaonik (lavatorium) s ormarom. 
Osim toga trebala je svaka soba pod, vrata i 
prozore. 


Isusovci običavahu za svaku potrebu sami 
pribaviti građevni materijal, Njima je dakle tre- 
balo samo obrtnika, koji će posao izvesti, Tako 
je i sada o, Juraj Habdelić potražio stolara Mateja 
Krakarića, koji bijaše građanin zagrebački na 
Griču. S, Krakarićem sklopio je Habdelić 23. 
svibnja 1656, ugovor, koji se sve do danas sačuvao, 
(U kr, ugar. državnom arkivu u Budimpešti, Acta 
collegii Zagrabiensis irregestrata, svezak V, broj 
25.) Ugovor je pisan na hrvatskom jeziku, u kaj- 
kavskom narječju, a glasi (u današnjoj hrvatskoj 
transkripciji) ovako: 


»Leto 1656., maja mjeseca treti i dvajseti dan. 
Pogodba vpade megj p(atrom) Jurjem Habdelićem 
s jedne strane, s druge strane pak Mateašem Kra- 
karićem, tišljarem i purgarem Zagrebačkoga varo- 
ša tak, da on bude načinjal vu šesteh komoricah 


nove strane kolegioma Zagrebačkoga, pode, po- 


stelje, stole, oratoriome, vrata i obloke vu sake 
male komorice, keh bude pet, velike pak priloži 
i lavatorium širok, u kom bude mogel moždov 
stati 1 ručnik, pod moždovom pak bude ormar 
kakti, i nad moždovom, Pater pak rektor za vu 
sake komorice delo bude mu daval sedem ranj- 
škov; a za velike komore devet i četerdeset novac, 
vu ke postelja bude morala s nebom biti, stol pak 
duplo vekši, nego vu drugeh komorah, lestor 
jedna bude ladica pod stolom, K tomu delo bude 
imel vu kolegiumu i hranu tak, da njemu na dan 
bude išlo četiri maslini vina, a vsakomu sluge 
njegovomu tri maslini, Spal pak bude doma i s 
slugami, Zavezan pak bude, da snažno i lepo dela 
i da opomenjenje dobrovoljno prime, ako bi gde 
potrebno od patra rektora ali drugoga, koga bi on 
na svojem mestu ostavil. K tomu da s plaćum ne 
bu silil, nego poklam što zgotovi, i da prez patra 
rektora dopuštenja drugoga ničijega dela ne bu 
primal, doklam bude dela vu kolegiome imal, Die 
et anno, quo supra«, 


Na naleđu istog ugovora stoji bilješka, kada je 
stolar Krakarić primio štogod plaće. Bilješke 
redomice glase:  »Prijel je 3. Juni florenos rhe- 
menses, 6.; 23. Juni fl. rs, 3.; 12. Julii fl, rs, 5.; 
19, Augusti Il, rs, 6.; eodem tempore fl. rs. 4.; item 
accepit a patre procuratora fl, rs, 4.; 22, octobris 
fl, rs. 4.« Blješke svršavaju s oznakom, da je Kra- 

karić za svoj posao, koji je trajao oko 5 mjeseci, 
u svemu primio 32 ranjška, 

Iz jednoga drugog izvora (Historia collegi socie- 
tatis Jesu in monte Craeco Zagrabiae siti) dozna- 
jemo, da su Isusovci počeli godine 1657. stanovati 
u novo podignutoj sjevernoj strani samostana 
svoga, 


Popravak crkve sv, Katarine godine 1675, 


Da se poprave štete, koje nastadoše prigodom 
velikog požara godine 1674., sklopio je o. Mihovil 
Skerlecz kao rektor isusovačkoga samostana u 
Zagrebu, 15, lipnja 1675. ugovor s talijanskim zida- 
rom Silvestrom pl. Donatijem, Ovaj izvorni ugovor 
sačuvan je sve do sada u kr, ug. državnom arkivu 
u Budimpešti (Acta irregestrata collegii  Zagra- 
biensis, svezak V, broj 5.), a glasi ovako: 

»Leta 1675., meseca Juniuša dan 15. Ja dole 
podpisani kolegiuma zagrebečkoga rektor pogodil 
sem se s knezom Sylvestrom Donati, zidarom i 
purgarom zagrebačkoga kraljevskoga varoša, za 
popravu vse naše cirkve svete Katharine i sakri- 
stie ovako i ovem zakonom: 

Najpervo da boltu vsu znutra i od zgor, ako bi 
kade pučila, vterdi, popravi i v takov red i sigur- 
nost spravi, da se pri nje ni napotlam nikakovoga 
kvara ne bude bojati; i ako bi se i napotlam kade 
vu rečene bolte što takovoga pokazalo, kaj bi ne 
bilo dobro popravleno ali. vtergeno, ali odkuda bi 
kakvi periculum mogal biti, bude dužen rečeni 
knez Sylvester popraviti vigore hujus conventionis. 

Secundo, da ves stati flašter s bolte 1 ze vsega 
nuternega zida vu cirkve i sakristije, kaj ga je 
goder do najmenšega kutića, bude dužen dole 
vreći i vsu zavsema iznutra ćirkvu i sakristiju od 
bolte počemši do fundamentoma znović poflaštrati 
i pofrajbati, i takajše lepo znatno i dostojno 
pobeliti, 

Tertio, Gesimse nuterne iliti vence snažno po- 
praviti, 

Guarto. Obloke vu sanktuariomu s jedne i druge 
strane onako reformerati, kako se bude patrom 
na nihovu dobru priliku videlo; 


Guinto, Veze železne čez vsu cirkvu iz našega 
železa bude dužen postaviti i zide dobro skupa 
svezati, 

Sexto. Kade potrebno bude okol bolte i vu 
kapelicah oberh oblukov snažnije cirate napraviti, 
i vse okol vrat i oblukov vu lep red i spodobu 
vse spraviti, ' 

Septimo. Oposred bolte on obluk zazedati i vu 
njega sveto ime Jezuševo lepo ciratami nakinčeno 
napraviti, : 

Octave, Kamenje rezano, koje oberh fundamen- 
toma, gipsom tverdo i snažno popraviti. 

Nono, Zide, na kojeh oltari stoje, vse lepo po- 
praviti, kamenje veliko na nje naravnati, i prizi- 
dati, one iste zide više ali niže včiniti, kako mu se 
pokaže, i nje takajše pofrajbati i pobeliti, I jednum 
rečjum, kaj goder se pristoji zidarskoga dela, i 
kaj se š nim more napraviti i popraviti, to vse 
rečeni knez Sylvester Donati bude dužen svojemi 
težaki, zidari i meštri zgotoviti lepo, snažno i 
dostojno. Grušte takajše prenašati, napravljati i 
vsa takova potrebna dela težaki svojemi dužen 
bude opravljati prez naše skerbi, ' 

S drugoga pako kraja budem dužen ja i conse- 


quenter collegium knezu Sylvestru Donati dati na 


grušte drev velikeh 40, rahlinov 80, maleh kraj- 
cernic 200, deščeneh čavlov 1000, škafov 12., 


klamfi 10, tak da drevo, deska, čavli, klamfe, kada 


delo dokonča, kolegiumu ostane. K tomu dužen 
mu budem dati vapno, pesek, cigel, kamen, gips, 
rešetku jednu, čez ku se pesek seje, letvi takajše 
20 i ništar drugoga, Za plaću njegovu budem mu 
dužen dati 170 ranjški gotoveh penez, jeden zlatni 
dukat zapita, kada dogotovi, i vsaki dan, kada sam 
delal bude, jeden pint vina, i nikaj već, On pako 
delo svoje dužen bude dogotoviti do Velike Maše. 
I tu konventiu za vekšega veruvanja radi ja i ime- 
nuvani knez Sylvester Donati podpisasmo i zape- 
čatismo, Actum Zagrabiae, anno et die, quibus 
supno, 

Michael Skerlecz, rector colegii societatis Jesu 
Zagrabiensis, manu propria. Jo Silvestor Donati 
afermo, quandi sopra, Utisnuti pečat isusovačkoga 
samostana. 


NEKOGA ČEKAŠ... 


ekoga čekaš, al' ja to nisam, 


I mjesto svježe kitice cvijeća 


Na njima — vele — moje je pravo Ne mogu gledat prljave vage, 
Jer idem tebi kao da prosim Koje se novcem otkupit može; 
A ja baš ničim trgovat ne znam 


Uteze crne i sve što teži; 
Ja volim ljubav, pjesmu i ruže 


U blijedoj ruci — papire nosim,  — Zašto me kušaš i mučiš, Bože ? | I onaj oblak, što sa mnom bježi. 


J. V. R. 

JOSIP PAPIĆ, 
(Prigodom proslave 25«godišnjice glumačkoga. rada.) 


Dva su načina, kojim glumac dolazi do realizovanja 
svoje umjetnosti, a to je intuitivni i intelektualni put, koji 
su po svojoj stvaralačkoj vrijednosti potpunoma ravnopravni, 
i ako to nije slučaj kod ostalih umjetničkih vrsta kao na pr. 
poezije, muzike i dr, Ravnopravni su po tome, što glumačka 
umjetnost nije nešto zasebno, izolirano, nego je složenica 
sviju vrsta umjetnosti pa — čak i baleta i po tome je zahtjev 
intelektualne suradnje jednak onome intuitivne, u kome se 
nazrijeva talenat i ženijalnost. Potrebno je mnogo promi« 
šljeno traženoga, onoga, što se u drugim umjetničkim obla- 
stima susreće s nepovjerenjem pa čak i indignacijom, i ako 
je igdje rutina i virtuozitet toliko potrebna, da čini prvi i 
elementarni uvjet zrelog umjetničkog stvaranja, to je bez 
sumnje kod glumačke umjetnosti. Tamo je vrlo malo onoga, 
što dolazi spontano samo od sebe, a da nije studirano, da 
nije traženo, da nije rezultirano jednom čisto mehaničkom 
mašinerijom naše duše, koja je smještena negdje u empi- 
rijskim prostorijama intelektualnog i spiritualnog labirinta 
umjetnikove psihe i unutrašnjosti. Umjetnik je svojom du- 
gogodišnjom praksom stvorio u svojoj mašti neke tajne pre- 
tince, neke ormariće, u koje je smjestio sve svoje tipove, 
svoje iluzije, svoja nastojanja i u času umjetničkoga stva- 
ranja on to vodi jedno po jedno pred naše oči, kristalizovano, 
izrađeno i tako oživljuje svoje tipove, stvara kreacije i do- 
nosi iluzije. Tim putem idu svi umjetnici, kod kojih je inte- 
lekat glavna osovina, na kojoj se kreću, a takav je umjetnik 
i naš simpatični jubilarac g. Josip Papić, 

Taj glumac, koji je prošao i sito i rešeto glumačke umjet« 
nosti, koji je prešao sve skaline od putujućeg glumca — 
skitalice do prvaka zagrebačke pozornice i koji je pre- 
igrao do pet stotina raznih uloga, često puta međusobno 
toliko oprečnih, kao vatra i voda, taj je donio na svoj da- 
našnji vrhunac jedno neizmjerno blago pozorišnog iskustva, 
zamjernu rutinu, koja često puta prelazi u čisti virtuozitet, 
spretnost u izrađivanju svojih tipova, koja graniči gotovo sa 
žonglerijom svoje vrsti, apstrahirajući odiozni smisao ove 
riječi, On je danas uporabiv gotovo u svim »fahovima«, koje 
je iskonstruisala službena teaterska politika, a uporabiv je 
baš zato, jer je radio intelektom, jer je konstruisao, mislio, 
otkrivao, dok se nije uputio u sve tajne svoga zanata i za- 
šao u sva područja, koja su dopuštena i moguća u granicama 
državnog teatra, On se nije prepuštao opskurnim i varavim 
silama intuitivnih snaga, koje mogu baš u najodlučnijem mo- 
mentu da zataje i da padnu ispod ništice u pravu sibirsku 
smrzavicu, u petrificiranu, neproduktivnu energiju, poslije 
koje slijedi neminovni krah svakoga umjetničkog stvaranja. 
On nije htio da vjeruje sebi, premda je sam sebi bio ipak 
najbolji prijatelj, on je vjerovao samo svome vodiću, svome 
mozgu, koji doduše kroči napred polagano, ali sigurno, i taj 
ga je mozak, u čija je kola upregnuo cijeloga sebe, svoju 
dušu, srce, temperamenat i nerve, on ga je doveo, do one 
visine, na kojoj se danas nalazi u kružnici svojih drugova i 
svoje umjetnosti. To nije doduše mozak jednoga Moskvina, 


(OXOKGXGXGNGXGXBGXGG 





GA GOGXGNGXGXGXOXGXG) 






ali je mozak Josipa Papića, koji je ipak jedan od prvih 
mozgova na našemu teatru, koji nosi u svom fizički malom 
a psihologijski velikom obujmu većinu kazališnog repertoara, 
koji slavi dvadeset i pet godišnjicu svoga vjernog i plodo- 
nosnog službovanja, 

Pred našim se duhovnim očima redaju tipovi, koje su 
stvorile njegove kreacije, i mi vidimo nekoliko demonskih 


e 





likova s perfidnim obrazinama, s tajnim nevidljivim koncima, 
o kojim plešu velike titonske figure — to su likovi njegovih 
intrigana, vidimo iscerena, zločinačka lica, koja žude krv i 
sikću otrov, to su demoni, vidimo nasmijana ironijor“ raz« 
vučena lica, koja se smiju najprije sebi, a onda svemu ljud- 
skom, vidimo jednu glupavu ljudsku bijedu, koja je do ko- 
mike mizerna, to su njegovi skitalci, obični ljudi, osipi i onda 
vidimo dobru slatku i tečnu melodiju, koja struji iz njegove 
upokojene duše iz njegovih staraca, zadojenih mlijekom ši« 
roke ruske ljubavi, bratskog opraštanja i Tolstojevskog 
razumijevanja ljudske duše u vječnoj beskrajnoj dobroti. To 
je u glavnom sva psihologija njegova umjetničkog stvaranja. 
Sredstva, kojima se služio kod izgrađivanja svojih kreacija, 
ta su jednoslavna i dragocjena. Vanređan, profinjen sluh, 
smisao za melodiozno izraživanje govorenih fraza, priro- 
đena muzikalnost, bogat glasovni registar, koji se previja 
kroz sve skale do fistule, u kojoj ima nekoliko neodoljivih 
nijansa, mnogo rabljenih i mnogo voljenih, velike izbuljene 
oči, koje se sjaje na pozornici, kao užarene kruglje, sigurna 

gesta, stalan ton i stalan, pozitivan i afirmativan način pre- 
davanja, koji je interesantan, i kad je pogrešan, 

Papić je sin onoga naroda, koji u svakom poslu, pa i 
u umjetničkom raspolaže materijalom  racijonalno, bez 
razbacivanja s izvjesnom ekonomijom, koja se ne podaje 
iluzijama, koja svaku stvar raščini polagano, sistematski 
i onda je izgrađuje, detaljizira # privodi je sigurnoj svrsi 
računajući s realnim, opipljivim uspjesima, On je židov i 
može svojoj krvi, svome žarkome temperamentu i racio- 
nalnoj prirodi da zahvali ono, što je danas, Iz tih se ele- 
menata razvila sva njegova umjetnička sposobnost, pre- 
bogato pozorišno iskustvo,  zamjerno znanje u iskorišća- 
vanju situacija, neumorno izgrađivanje samoga sebe, koje 
ga je dovelo dotle, da je postao majstorom scena, koji 
na momente svojom bravuroznom igrom izaziva na pre“ 
netičan aplaus, beskonačno odobravanje i udivljenje i 
što je najvažnije, ta mu je bravura i stvorila prestiž i ugled 
kod publike, uvaženje kod kritike i povjerenje kod kaza- 
lišne uprave, A to je za jednoga glumca, čija umjetnost 
ne prelazi granice smrti osim u toliko, koliko živi u sje- 
ćanju njegovih suvremenika, glavna i jedina zadovoljština. 


Ahmed Muradbegović. 


PROSLAVA PEDESETGODIŠNJICE KNJIŽEVNOGA RADA 
' ĐURE ARNOLDA. 


Dne 22. siječnja priredila je Matica Hrvatska s Društvom 
Hrvatskih književnika svečanu akademiju u počast pjesniku 
Đuri Arnoldu prigodom pedesetgodišnjice njegova književni- 
kovanja, Nakon dovršena programa zahvalio se svečar ovim 
$ovorom: 


»Domoljubni zbore! Ovoga slavlja ne bi moje umorno srce 
podnijelo bilo, kad ne bih držao na umu, da se ono zapravo 
tiče one tisućljetne patnice, koju zovemo majkom svih Hr= 
vata i koje se ja često sjećam u svojim pjesmama, a za koju 
sam radio čitav svoj vijek kao učitelj mladeži, na kojoj će 
ta stara i slavna majka ostati, ' 

. O, kako sam divne dane za svog rada proživljavao! Bio 
sam svjež ko kaplja jutamnje rose, koja upija sunčane zrake, 
da može stvarati dugu; i bio sam živ ko žeravica, koja 
rastapa najtvrđe rude i grije svu svoju okolicu. Tako sam 
proslavio 88 semestara, Ali zato danas stoji pred vama ra- 
zvalina — no razvalina, u koju su uklesani Horacijevi sti- 
hovi: Si fractus illabatur orbis, impavidum ferient ruinae, A 
to je ono geslo, prema kojem sam udešavao svoj životni rad, 
Ili drugim riječima: ja sam išao za tim, da uzgajam zna- 
čajeve; jer gdje značajeva imade: tu imade uvijek i neustra« 
šivih branitelja narodne časti i narodnoga ponosa. 

Zato ne mogu s javne pozornice sići, a da tu mladež, na 
kojoj će ostati Hrvatska, još jedared ne uputim: Neka skuplja 
što svestranije, što dublje i što vrednije znanja i neka svoju 
volju ojača i očeliči do značaja, a sve to neka prožme živom 
vjerom, da nas Bog ne bi bio na to tlo postavio, niti bi nas 
na njem tolika stoljeća zakriljivao, da nema dobre nakane s 
nama, A to može služiti utjehom starijemu naraštaju. 

Ali moju radost s današnjega dana muti ipak jedna tuga; 
a ta sastoji u tom, što vam ne mogu obećati, da će to slavlje 
biti ponukom za daljni moj rad — jer ne znam, koliko mi je 
dana Providnost još dosudila boraviti među vama. Ali šio 
vam svečano mogu obećati jest: da ću u sve te dane gajiti 
iste ideale i stupati istom stazom, dok ne klonem u kobnu 
jamu, iz koje se nitko ne vraća. No tu će mjesto mene klik- 
nuti moja vila: Još Hrvatska nije pala, lijepa naša domovina! 

Na svemu vam svima moja srdačna hvalal« 


Svečar je dobio sa svih strana pismenih, usmenih i brzo- 
javnih čestitaka, pa donosimo ovdje pismene čestitke, koje 
je poslao g. Ksaver Šandor Gjalski i g. Vjekoslav Klaić, 


Pismo g. Gjalskoga glasi ovako: 
Dvor Gredice, z. p. Zabok 24. I, 1924, 


Dragi prijatelju! Moj slavni pjesniče! 

K proslavi pedesetgodišnjice Tvoje pjesme, što ju prire- 
djuju Matica Hrvatska i Društvo Hrv. Književnika dne 26. 1. 
mj., — ja se pridružujem i cijelom dušom i cijelim srcem, a 
pridružujem se sav ispunjen i zahvalnošću i divljenjem i za« 
nosom! 

Slatki, harmonični, savršeni verzovi, što si ih sa struna 
svoje lire davao, zamnijevali su kroz pedeset godina, bili 
su i jesu u narodnom našem životu od neophodne vrijednosti 
i koristi. U teškim su časovima domovinu i narod sokolili 
i duše krijepili nadom i utjehom, a svojim dubokim, istinskim 
osjećajem i umnim pogledima pridizali i duše i srca, 

Dašto slaveći Te kano pjesnika i diveći se Tvojoj pjesmi, 
moram da se sjetim Tebe također kano čovjeka, koji si 
svojom karakternošću, svojim umom, svojim znanjem uvijek 
stajao na braniku poštenja, pravice i dobrote pak svakom 
prilikom na lijevo i desno pružao svoje ruke pomoćnice, da 
otmeš zloći i pokvarenosti nedužne žrtve! 

Silno mi je žao, što ne ću moći 26, I. t. 6. osobno prisu- 
stvovati Tvojoj slavi, ali nije mi moguće, jer me bolest u sobu 
zatvara, a i današnje naše željeznice tako su proždrljive i ne« 
zasitne nemani, da onemogućuju takove izlete! 


Pozdravljam Te i grlim! Tvoj Ljuba«. 
Gosp. V, Klaić upravio je svečaru ovo pismo: 


Dragi moj Gjukica! 

Žalim, što mi žestoka indispozicija ne dopušta, da danas 
dođem na proslavu Tvoga petdesetgodišnjega pjesničkoga 
rada, Žalim to više, što bi uza to proslavili i petdesetgodiš- 
njicu našega prijateljstva, A to Tvoje prijateljstvo prema 
meni bilo je vazda tako čisto, nesebično, iskreno, plemenito, 
i sveto, baš kao i Tvoja pjesma. Posvjedočiti bi to mogli i 
mnogi drugi, koji su uživali Tvoje prijateljstvo, a nada sve 
naš nezaboravni zajednički pobratim Nikola Mašić, kojega 
će duh jamačno danas kružiti po dvorani — Umjetničkoga 
doma, 

Prijateljstvo naše rodilo se je još onda, kad smo suradji« 
vali u »Hrvatskoj Lipi«, kad smo na šetnjama u Šestine za- 
ustavljali se u mlinu Rikarda Fliedera Jorgovanića, pa s 
njim zajedno puštali maha osjećajima za sve, što je dobro, 
lijepo i istinito. Utvrdilo se je prijateljstvo, kad si god, 1883.- 
1889, bio jedan od glavnih suradnika »Vijenca«, kojemu sam 
tada urednikom bio, A posvetilo se je upravo, kad sam 
god, 1903.—1908, stao uza Te, koji si tada bio predstavnik 
»Hrvatske Matice«, te smo zajednički pregnuli, da ona ne 
skrene stranputicom s narodno-etičke staze, na koju 
ju bijahu navratili plemeniti predšastnici naši. Satisfakcijom 
nam budi, da je baš ta »Matica« ostala tvrdom kulom Hrvat« 
stva, pa da ona zajedno s veleuglednim »Društvom hrvatskih 
književnika« priredjuje proslavu  pedesetgodišnjice Tvoga 
pjesnikovanja. Čast i slava Tebi, a i obima družinama, koja 
su shvatila, šta znači danas proslaviti hrvatskoga pjes- 
nika Arnolda, 

Jest, dragi moj Gjukica, mi smo ostali i ostajemo oni ne- 
pokolebivi, žilavi stari, oni stari idejaliste, oni stari Hrvati, 
kojima je domovina Hrvatska nada sve, Šta će nam znanje i 

umjeće, šta će nam pjesma i umjetnina, ako njima ne prosla- 
vimo domovinu hrvatsku? ; 

Krasne i poletne jesu Tvoje pjesme. Ali kakova bi tek bila 
ona pjesma Tvoja, koju bi spjevao Hrvatskoj, da sine u 
onom sjaju i slavi, koju tako željno izgledamo. Bit će za ci« 
ielo, da i to dočekamo, jer zemlji, koja radja takove sinove 
kao što si Ti, moraju prije ili kasnije svanuti ljepši i sve ve- 
driji dani. Dotle zdravstvuj! 


Tvoj stari Vjekoslav Klaić«, 


AFRESKI JOZE KLJAKOVIĆA, 


Pod ovim naslovom napisao je vrlo daroviti mladi slikar 
Jerolim Miše u posljednjem broju hrvatskoga »Savre+ 
menika« ocjenu slika, što ih je g. Kljaković naslikao a fresco, 
to znači na mokroj žbuki, . 

Bolje bi bilo da toga nije učinio. 

Dojam tih Kljakovićevih slika, osobito one u crkvi Sv. 
Marka, vrlo je nepovoljan pa je svatko mislio, da će ih sam 
Kljaković uništiti, kao što je Ljuba Babić svoje neuspjele 
Pokuse u crkvi Sv, Marka uništio. Kljaković toga nije uči- 
nio, pa su ljudi počimali po malo podnašati njegove afreske, 
Koji taj čovjek počeo je govoriti: da nije baš tako strašno, 

Kljaković je vrlo darovit čovjek, koji je lane, prilikom 
umjetničke zabave, vrlo vješto naslikao veliku karikaturu, 
dakle je dobar risač, pa onda ne može da bude slika u crkvi 
Sv. Marka baš strahovita. Mora da je nješto u njoj, što mi 
laici ne razumijemo,« 

Ovakovo stanje priučavanja ne treba buniti kritikom. 

Gosp. Miše nije dakle učinio g. Kljakoviću uslugu prem 
je, vidi se, htio da to učini. On na koncu svoje kritike po- 
ziva odlučne faktore javnih i privatnih inštitucija: da se 
ugledaju u »svijetao primjer« Markove crkve pa da naručuju 
afresko slike kod Kljakovića, 

Gosp. Miše to motivira primjedbom: »Bilo je već vrijeme 
da se i.kod nas pojavi jedan ozbiljan majstor 
afresca, jer strahota je uči u naše crkve i razne druge 
javne i privatne inštitucije i banke, kavane, variete-je.« 

Čini se, da gosp, Miše kavane i variete-je bolje pozna 
nego druge javne i privatne inštitucije, od kojih primjerice, 
ne pozna zgradu nekadašnjega vladinoga odjela za bogošto- 
vlje i nastavu, gdje su: velika dvorana, dvije kancelarije pa 
i stubišta urešena od naših tada mladih ponajboljih umjetni- 
ka, koje današnji mladi nisu nadmašili, U hipotekarnoj banki 
je na stropu lijepa velika slika od C. M. Crnčića, U crkvama 
i na centralnom groblju ima izvrsnih radnja naših umjetnika. 
Što se crkava tiče, to ima u crkvi Milosrdne braće 
zanimljivih slika od Zachea, umjetnika, koji je za vrijeme 
kardinala Haulika u Zagrebu zaposlen bio, Slike su doduše 
potamnjele i zamazane su a zaslužile bi, da se očiste, jer je 
Zache bio u svoje vrijeme uvažen umjetnik, U stolnoj 
crkvi ima među ostalima umjetninama i jedna dobra slika 
Sv. Jerolima od Medovića; u crkviSv, M arije na Kap- 
tolu poetično urešena kupola od Rašice; ima i lijepih mra« 
mornih oltara iz 17, vijeka. U Franjevačkojcrkvi je 
slika Sv, Franje na glavnom oltaru od Medovića i lijepa ve- 
lika slika Sv, Antuna od Rašice, koji je izradio znamenite 
crkvene slike i izvan Zagreba, i to u Krašiću kod Jaske i u 
Dubrovniku, zatim sliku u Vrboskoj na otoku Hvaru, U crkvi 
Sv. Katarine cijela dekoracija štuko otnamentom pre- 
krasna je. Crkvu Milosrdnih sestara slikat će a 
firesco mladi Antonini; škice, što je u tu svrhu izradio, vrlo 
su lijepe, 


U crkvi Isusovaca ima dobrih slika i to jedna od > 


Otona Ivekovića, a nekoliko drugih od bečkih slikara, 


U srpskoj pravoslavnoj i u unijatskoj crkvi 
dva su Ikonostata od rumunjskog slikara Bučevskoga. Ovaj 
vrlo inteligentan slikar, koji je svršio bogosloviju, prije nego 
što je došao na bečku akademiju, vrlo je sretno znao spojiti 
tekovine renesanse s bizantinskim stilom, 


Kad dakle g. Miše govori prezirno o našim crkvama, 
onda dokazuje, da nije ni tu savjesno proučio predmet, o 
kojemu piše. 

Naše crkve izvan Zagreba također su većinom lijepe. 
Stariji Antonini, otac prije spomenutoga vrlo vještoga mla- 
dog umjetnika, živi već preko 40 godina u Zagrebu te je 
u to vrijeme više od 200 crkvi što a tempere što al fresco 
slikao. On je u Rimu učio i surađivao kod dovršavanja Fran- 
ceskinijevih glasovitih afresca. Smiješna je dakle tvrdnja, 
da je Kljaković prvi, koji je kod nas afreske slikao. 

Smijem na kraju konca i sebe spomenuti. Slikajući prije 
tri godine u franjevačkoj crkvi u svojoj 76. godini veliku al 
fresco sliku Sv, Franje, doživio sam osobito odlikovanje, 
Kad sam dovršio glavu Sv. Franje, pristupila je neka gra- 
đanka patru gvardianu pa mu je rekla; 

— Evo, molim sav novac, što ga kod sebe imam, za 
slike, jer mi se glava Sv. Franje, što ju je onaj stari gospo« 
din naslikao, osobito sviđa. 

Rekavši to isprazni svoju novčarku u ruku g, gvardijana: 
bilo je 27 kruna. 

Odmah iza mene naslikao je mladi Antonini kraj moje a 
iresco slike vrlo lijepu, isto afresco sliku: Podijeljenja Por- 
ciunkulskoga oprosta, Ta je slika u sredovječnom stilu, pre- 
ma gotskom slogu franjevačke crkve. Mladi Antonini je šti- 
pendijem Hrvatskoga Društva Umjetnosti, bio na akademiji u 
Sieni, da tamo prouči stil slikarstva toga doba, 

Kako g. Miše dolazi do toga ,da tvrdi, e su Kljakovićeve 
afresko slike prve te vrsti u nas? Ako hoće da naglasi riječi: 
»te vrsti« onda potpisujem, jer naše, prije tri godine ra« 
djene, a fresko slike doista nisu te vrsti, Uzimam, da 6. 
Miše naše slike nije vidio, inače valjda ne bi mogao napisati 
rečenicu: »Bilo je već vrijeme, da se i kol nas pojavi jedan 
ozbiljan majstor afresca«. Držim, da ni najljući protivnik ne 
će ustvrditi, da naše freske u franjevačkoj crkvi nisu ozbiljno 
rađene, 

Prije bi mogao g. Miše tvrditi, da Kljaković u svim svojim 
radnjama, pa i u afresku u Markovoj crkvi, naginje na kari- 
katuru. Ona velika karikatura u lanjskoj umjetničkoj šalji- 
voj zabavi svakako je do sada najbolja Kljakovićeva slika, 

Ovo nije nikakov prigovor. Dobar karikaturista može biti 
umjetnik prvoga reda, primjerice naš Vereš, koji je ravan 
najboljim risačima Simplicissimusa, a to su veliki umjetnici. 
Uostalom, g. Miše o Kljakoviću vrlo nepovoljno sudi, tako, 
da su pretjerane hvale na početku i na kraju njegove recen- 
zije očito samo šećer, kojim je gorka pilula Mišetova suda o 
Kljakoviću posipana. On kaže: 

»Ljudi (koji kažu da Kljakovića slike ne valjaju) ne bi 
imali krivo, kad bi uz negativni sud našli i malo 
vremena, da prozru jednu veliku dispoziciju, koja 
pod tim (Kljakovićevim) radovima stenje(l!). Sve to što 
Kljaković slika je »neprofinjeno, šematski, mani« 
rirano, isforsirano, na brzu ruku rađeno, Po- 
trebe čestih (»nacionalističkih«, propagandističkih) izložaba 
u Evropi gonila ga, da fabricira velika platna s »nacio- 
nalističkom« sadržinom«. G, Miše se tješi, da će Kljaković 
»sve te nedostatke jedamput sigurno svladati.« 

Ovu nadu slabi sam gosp. Miše tim: da osim starih 
grijeha Kljakovićevih nabraja, što ga još »smeta i kod njego- 
vih novih radova«. ' 

Nabrajajući nove Kljakovićeve grijehe služi se g. Miše 
zakučastim i tuđicama prenatrpanim stilom, a sve skupa se 
dade u vrlc jednostavnu izreku svesti: da ni Kljakovi- 
ćevibudđućiafreskine će valjati, . 

Slika Kljakovićeva u crkvi Sv. Marka taj nepovoljni Mi- 
šetov sud potvrđuje, 

Meni je žao, da takov oštri sud g. Mišeta moram potvrditi, 
jer je Kljaković onom svojom karikaturom umjetničke zaba- 
ve dokazao, da je uistinu velik talenat za tu struku, 

Nije svatko za sve, Još bih rado spomenuo, što g, Miše 
nije istaknuo, a to je kolorit Kljakovićeva afreska. On je 
očito oponašao izbljedjeli stari gobelin ne znajući valjda: 
da su izbljedjeli stari gobelini desetputa manje vrijedni od 
onih, na kojima su se sačuvale krjepke jake boje. Takove bi 
boje i bolje pristajale uz cijelu dekoraciju crkve Sv. Marka, 
izrađenu po motivima iz baptisterija stolne crkve u Sieni, 


Kršnjavi. 


GOSTOVANJE DISIDENATA »HUDOŽESTVENOG 
TEATRA«. 


Nekoliko poznatih imena iz prošlih gostovanja prve 
$rupe i kasnije glavne trupe »Moskovskog hudožestvenog 
teatra«, nekoliko novih ruskih komada i onda par stranih 
autora, to je ono, što je ovu grupu učinilo interesantnom na 
našoj pozornici i poslije slavlja glavne trupe  hudo« 
žestvenika, koje nam je još svježe ostalo u sjećanju od 
lanjske sezone, Jezgra ove grupe disidenata je bez sumnje 
onaj nama još iz prošlih dana poznati trifolium: Germanova- 
Masalitinov-Pavlov, Uz njih se redaju Križanovskaja, Šarov 
Komisarov od poznatih i Vyrubov od novih, Drugi su manje 
više početnici ili su takovi, koji ne dolaze do jačega izra“ 
žaja. Glavno težište njihove umjetnosti je zbijeno u neke 
nove komade ruskih autora, koje mi nismo gledali za prošlih 
Sostovanja i koji su radi toga jače svrnuli na se našu pažnju, 
a to je Dostojevski: »Selo Stipančikovo« i Adrejev: 
»Jekaterina Ivanovna«, dok su djela stranih autora Ibse- 
nova »Gospođa s mora«, Tagarin »Kralj mračne odaje« što 
radi slabe dramske koncepcije samog djela, a što opet radi 
oprečne igre duhu, samog djela ostala po strani izvan sva- 
kog većeg dojma. »Trešnjik« i »Ujak Vanja« A. P. Čehova 
izašli su ovaj puta bljeđi, prema onim predstavama iz pre« 
đašnjih dana, iako su Masalitinov, Germanova, Križanovskaja 
i Pavlov dostojno zastupali svoja mjesta, ostalo je nekoliko 
praznina na onoj strani, na kojoj je falio Moskvin, Kačalov, 
Stanislavski i drugi. Naravno da u »Trešnjiku« nije mogao 
Šanov zamijeniti Stanislavskog, a što ga je učinilo ipak sim- 
patičnim, bila je njegova diskretna, suzdržljiva i nenamet- 
ljiva igra. Isto tako Vyrubov nije mogao u »Ujaku Vanji« 
nadomjestiti Kačalova, premda je njegova igra bila van« 
redno interesantna, imala nešto samorodno, orginalno, što 
je snažno upadalo u oči i izbijalo iz svake njegove kretnje, 
pogleda i glasa. Ova bi poredba naravno bila i zališna i 
besmislena, kad se njome ne bi bilježio jedan plus spo- 
menutim umjetnicima, koji se plus ipak ne može prešutjeti 
radi jedne suvišne paralele. Ali ipak, u svim tim predstavama 
došla je do potpunog izražaja glavna značajka hudože- 
stvene umjetničke religije: proživljavanje uloge do zabo- 
ravi samog sebe i iskrsnuća vlastite individualnosti u jednu 
sasma drugu, tuđu, a često puta i oprečnu individualnost, 
savršeno izrađena skupna igra i onda potpuno savladan 
tehnički materijal za sve umjetničke mogućnosti njihova 
stila i njihove forme, 

Kult Čehova je i ovaj puta, ako ne do savršenstva, a ono 
do nutarnjeg duhovnog pieteta, došao do potpunog izražaja, 


Taj veliki orginalni ruski autor, koji je zapravo i stvorio 
stil i igru hudožestvenog teatra, davši svojim djelima 
mogućnost Stanislavskom, Dančenku i drugima, da stvore 
maksimum pozorišnog realizma, Na tom polju nema se poslije 
hudožestvenika ništa više tražiti, Oni koji iraže nove 
scenske i glumačke mogućnosti, mogu posegnuti samo za 
drugim područjima stilskog izražavanja za simbolizmom, 
ekspresionizmom, kubizmom i t. d, oni u realizmu, nemaju 
više šta da traže. Drugi, kojima je na umu samo savršeni 
oblik jednoga stila i koji ga žele produžiti u vjećnosi, ti 
mogu kopirati, imitirati i fotografirati ono, što su nam ti 
umjetnici donijeli i kazali, a ni oni ne mogu ništa drugo da 
nađu u tome okviru, 

»Selo Stipančikovo« od Dostojevskoga i  »Jekaterina 
Ivanovna« od Andrejeva imaju sve odlike načina njihove 
igre, koje su toliko puta naglašene, Dostojevski sa svojim 
snažnim, genialno ocrtanim tipovima bio je potpun i jedin- 
stven. Pavlov, koji je igrao Fomu Fomića, zaokružio je 
svoj tip upravo genialnim konturama. Njegova je igra puna 
invencije, puna nekog unutarnjeg instinktivnog studija i 
obradbe, koja skoro nema ništa zajedničko sa intelektom, 
koja je plod čiste umjetničke prirode bez imalo nameinutog 
izvještačenog i traženog. Tu je kod djela bio rođeni umjet« 
nik stvaralac i on se nije trebao mnogo mučiti, kakav tip 
da prikaže, on ga je zgrabio u samom sebi i jedina je muka 
bila, da to, što je u sebi našao, izradi, zaokruži i stilizira 
prema principima hudožestvenog umjetničkog vjerovanja i 
prema zakonima njihove zajedničke igre. On je parazita 
Fomu Fomića, koji igra proroka, da može u jednoj staroj 
ograničenoj familiji živjeti dembelski, bez ikakvoga truda, 
a koji je inače ispod razine prosječnog inteligenta ruskog, 
izradio do u tančine tako, da postaje čistim simbolom kao 
što je i u romanu Dostojevskoga. On je simbol jedne vrste 
ljudi, koji su tamo prema Orijentu sve češći i od kojih 
često ne trpi samo jedna familija, nego ćak i čitav jedan 
narod, kome su se ovaki tipovi postavili za glavare, Turci 
ih zovu dembelima, a u Europi slično  »hoh- 
štapleri«. U »Jekaterini Ivanovni«je ovaj glumac u ulozi 
Arkadija P, Mentihova igrao upravo na ivici između kari- 
kature i realnog tipa i baš je zato djelovao onolikom sna- 
gom na publiku, što je do konca izdržao na tome opasnom 
rubu, a to mogu samo oni veliki, bogom nadareni glumci, 
kojima su ovakove vratolomije pravi užitak, 


su nešto 


U toj svojoj drami je isprva Andrejev, kao nekakav 
tobožnji dramski revolucijoner, koji se usuđuje započeti 
s onim, s čim drugi autori svršavaju, a svršiti, s čim po« 
činju, No sav taj revolucionizam je tek hir, koji ne uzbu- 
đuje, koji ne donosi nikakovih novih vrednota. U tom je 
smislu Čehov veći revolucijoner, koji je sve svoje drame 
stvorio u čisto novelističkoj koncepciji. 

Od sviju predstava je Ibsen, kao dramatičar najmanje 
djelovao i ako je imao interpretatore u najjačim silama 
ove grupe: Germanovoj i Masalitinovu. Njegova moralna 
tendenca sa nekom socijalnom primjesom moderne Eve, 
koja se provlači kroz većinu njegovih drama, djelovala je 
više propagatorski nego umjetnički i ako je dosta diskretno 
izražena, Isto tako njegova staromodna skoro funtromanska 
koncepcija sa nekim fantastičnim tipom s mora razbila je 
svaki umjetnički dojam. To treba naglasiti danas, kad kult 
Ibsena još uvijek traje i kad taj kult može zavesti i na 
stranputice izvan umjetnosti. Igra je Germanove i Masaliti- 
nova bila izvrsna. — Ibsen u njihovoj interpretaciji, kao i 
drugi nordijski pisac Hamsun, potpuno odgovara našemu 
shvaćanju i ukusu, dok naprotiv »Kralj mračne odaje« od 

R. Tagore djeluje kao šaka u oko ili mlazovi hladne vode 
po golome tijelu. Djelo R. Tagore je u čistoj apstrakciji, 
izvan realnostii to se apsolutno ne može glumiti ni proživ= 
ljati u običnom realnom smislu, to je gola literatura čiste 
simbolike i to se u najmanju ruku smije recitirati, slikati i 
voditi naše duhove gore barem milju iznad zemlje, a ne 
davati karaktere mističnih tipova, koji su ljudi kao i mi 
od krvi i od mesa, 

Germanova je velika glumica, ona je ideal žene na 
sceni i baš kao taka ne može gore u apstrakciju. Križanov- 
skaja je već tome bliža od nje i ako i ona daje određeni 
tip žive žene. Masalitinov i Germanova u »Jekaterini Iva- 
novni«,y — »Gospođi s mora« daju veliku umjetnost, prvi 
svojim prejakim osjećajnim životom, a druga svojom po« 
javom i svojom ženskošću, svojim smislom za duboku psi- 
hološku analizu ženske duše i to je njezina domena, 


CROMMELYNCK: VELIČAJNI ROGONJA, 
Režirao — Gavella. Inscenirao — Lj, Babić 


»Veličajni rogonja« je eklatantan primjer francuskog duha 
i njegova umjetničkog shvaćanja, njegove elestičnosti, plasti+ 
ke, jasnoće i sjaja. Ta je farsa po svojoj umjetničkoj građi 
opreka Lenormandovim »Promašenim životima« i ako je po 
gore navedenim svojstvima istoga roda i gotovo iste kva- 
litete promatrajući onu čisto apstraktnu silu, koja je stva» 
rala oba ova tipična francuska djela. Crommelyck i ako nije 
po geografiji rođeni Francuz, on je to po svojoj bitnosti, a to 
je izričito iasna i nacionalna vrijednost francuskoga 
naroda, 

Dok Lenormandovi »Promašeni životi« sadržavaju mnogo 
slavenskog ruskog elementa, duševnost i mekoću, dotle 
»Veličajni rogonja« ima u sebi mnogo germanskih osebina, 
robustnost i težinu, a i kod jednog i kod drugog je to plod 
saznanja; umjetničkog iskustva i kulture, što ne može da 
pomuti onaj njihov rasni, galski biljeg. Crommelynck ne slika 
ni ljude ni prostore, on samo daje analizu jednoga psiho- 


"loškog stanja u okviru dramskih principa i scenske logike, 


i tu analizu provodi do najsitnijih nijansi i u lim nijansama 
izažima svu svoju genijalnost. Njegovo je djelo psihološka 
analiza muškarčeve ljubomore u obliku farse, no ta farsa 
iako ima gromadnih prizora i lascivnih izreka, nikad 
ne prelazi u običnu lakrdiju, ona uvijek plovi visokim lite- 
rarnim strujama, koje nose duše gledalaca iznad dodira 
s vulgarnošću i golotinjom ženskoga mesa. Sve te lasciv- 
nosti 4 ta golotinja služe mu, da iznese ono više duhovno, 
ono iznad naših tjelesa, a ne da probudi u nama loše in- 
stinkte, i ja sam uvjeren, da bi on svoju Stellu mogao do- 
vesti golu na scenu, pa da opet ne bi vrijeđao, a to je 
ono, što imaju rijetki pisci, kad se nađu u sličnome polo- 
žaju. On operira sa svim tim, kao svećenik, kao protagonista 
jedne ideje, koja treba da djeluje estetski, umjetnički, da 
stvori jedan viši spiritualni užitak i u tome je sva nje- 
gova veličina. 

On je kao predmet svoje psihološke analize uzeo čo- 
vjeka sa sela, kod koga su i nagoni jači i moć mašte su« 
gestivnija, koga okružuje okolica sa izvjesnim seoskim 
moralom francuskih žena, s pohotljivim čežnjama primi- 
tivnih muškaraca i sav taj svijet i ta okolica i taj Bruno, 
glavni junak, koji piše ljubavna pisma seoskim mlado- 
ženjama i u sebi nosi svu nesretnu tragediju pjesničke duše, 
sve je to blagodaran predmet za veliku farsu, sa velikom 
umjetničkom idejom, kao što je ova. Crommelynck je sve 
te ljude dobro promjerio kroz prizmu svoga duha, našao 


u njima sve ono bitno, ono glavno, što karakteriše običnost 
i lakrdijstvo ljudsko i to povezao u jednu čisto spiritualnu 
cjelinu, kojoj su tipovi, osjećaji, misli od sporedne, a auto- 
rova ideja od generalne važnosti. 

Potencirana ljubav Brunova prema njegovoj ženi Stelli, 
koja prelazi gotovo u idolopoklonstvo, ne služi kao mani- 
festacija samoj sebi, ona je tu samo zato, da prouzrokuje 
ljubomoru i da nju izvede do najviših mogućnosti, do pot- 
punog i savršenog osvjetljenja. Zato je i poezija te ljubavi 
drugačija, nego li kod drugih autora, zato je ona više pro- 
dukat autorova duha, nego li čovječijih osjećaja, Kasnije 
ia protencirana ljubav, kao logički slijed čovječije psihe 
plane strahovitom ljubomorom i na samog Stelinog bratića 
Petrusa, kad je u svome entuziazmu uzdigla Stelinu ljepotu 
do tolikog čara, da je čak i u rodbinskoj krvi zastrujila po- 
hota i od toga časa nastupaju muke, kontrasti od slavljenja 
do poniženja od pokazivanja svemu i svakomu do ropstva, 
krinke i zatvaranja u četiri kućna zida, I muke rastu, bolovi 
se gomilaju i potrebna je čak i nevjera s Petrusom, daj se 
više ne sumnja, da prestanu patnje i poslije te nevjere, 
dolazi sumnja u samu ljubomoru, možda ga ipak nije pre- 
varila, možda se samo tako pričinjaju, i poslije toga istom 
dolazi ona prava glavna struja njegove zakrvavljene duše. 
On je ljubomoran na onoga nepoznatog, zapravo na ono 
nešto, što je sam svorio u svojoj mašti i to on mora pronaći, 
mora realizovati, jer se je na toga nepoznatog sav njegov 
bijes survao, I sad poziva čitavo selo, neka se goste, neka 
uživaju njegovu Stellu, jer to njega ne vrijeđa, no strepi 
samo pred onim jednim i toga on mora pronaći, jer on ne će 
htjeti da jede s krmcima iz iste zdjele, on će tražiti svoje 
više pravo, tražiće Stellu čitavu i svu. A žena? Ona sluša, 
jer ljubi, ona je pokorna, samo da njega smiri, da ga uvjeri 
u svoju vjernost i da ga usreći, A on je baca iz naručaja u 
naručaj i na koncu je prevari sa samim sobom i zgadi mu se 
i predaje je razbješnjelim seoskim ženama, da je utope u 
rijeci, I sad dolazi onaj pravi, onaj silom i maštom njegovom 
stvoreni, koji je spasava, otima i vodi, I u tom času prestaje 
sve, pa čak i ženska ljubav, koja je prema Crommelyncku 
neiscrpiva u vjernosti, u odanosti i potpunoj predanosti, 
To je eto to veliko djelo. 

Crommelynck je, kao pravi Francuz spjevao ženi himnu 
na posve originalan i osebujan način, — a muškarca pre- 
tvorio u jarca u vampira, koji sam sebi ruši život i ubija 
sreću, Ali on možda i ne zna, da je baš tom karikaturom, 
ispjevao također i himnu samome muškarcu, koji pati, jer 
je tu svoju patnju podigao do nadnaravne visine do 
muke, koje graniče s mukama Raspetog na križu. 

Ovim je djelom učinio dr. Branko Gavella veliku uslugu 
razvoju naše moderne pozorišne i dramske umjetnosti, I 
ako sve dramske sezone budu ovako plodonosne, kao što 
je ova pod njegovim vodstvom, i budu se davala ovaka djela, 
mi ćemo započeti novu epohu i dramsku i pozorišnu s nje- 
govim imenom, kao sa emblemom, koji označuje jezgru. 

— ad 
NIKOLA PAVIĆ: POZABLENO CVETJE, (Pjesme). 

Čovjek koji veli za sebe, da se je rodio 1898, godine, 
svršio u Zagrebu učiteljsku školu, polazio u Križevcima više 
pospodarsko učilište i sveučilište, gospodarski odio u Zagre« 
bu i pokrenuo u Križevcima reviju »Vrijeme« i skoro jedini u 
njoj sarađivao, ali i — čitao — — —, piše kajkavske sti- 
hove i na toliko mjesta visi o Domjanićevoj kajkavskoj lirici, 
kao kotao nad vatrom, Pa čovjek sam sebe pita, pa kome 
gosp. Pavić piše kajkavske pjesmice, kad i sami kajkavci, 
koji razumiju i osjećaju poeziju, čitaju i pišu štokavski, pa 

čak i štokavski i govore, samo gosp. Pavić to ne će pa ne će. 
On se u svojoj — valjda dobroti — poveo za pjesnikom, koji 
je napisao slatkih, osebujnih pjesmica i s tim pjesmicama 
uspio i sad eto treba da se stvori jedna čitava plejada kaj« 
kavskih trubadura, da se zametne boj sa štokavcima i sa 
historijom tamo od Gundulića pa do Krleže za »slatki do- 
maći kaj«, Pa zar ne bi gosp. Paviću bilo mnogo bolje, da 
posegne u svoj, mjesto u tuđi torbak i da potraži nešto svoje, 
originalno, pa ako to njegovo bude dobro i lijepo, da mu se 
obrađuje sav narod od Triglava pa dolje nekuda do Soluna 
— po riječima presvijetlog ministra g. Pašića — i da mu se 
ne kaže: Vidla žaba... i t. d. Uostalom to se ne tiče samo 
6. Pavića, nego još i drugih kajkavaca, koji se žele pro- 
kriomčariti u literaturu makar i na tuđi račun; pa pišu sti- 
hove za kajkavska ustašca dražesnih kajkavkinja sa Zrinjev- 
cait di to dii traže, da se u ozbiljnim revijama vodi o 
njima računa. : 

Tako. bi se moglo dogoditi, da to »Pozabljeno cvetje«, 
bude uistinu — pozabljeno, a gosp. bi Pavić mogao stvoriti 
štogod na našem lijepom štokavskom narječju, na kojem je 
stvorena sva naša kultura, kojom se mi danas s pravom 
dičimo i ponosimo., Tako je pisao i Gundulić, a tako piše 
katkada i Domjanić, pa onda — zašto ne bi i g. Pavić, 


A. Mur; 


ŠENOINA »LJUBICA«, 
Diletantska sekcija Hrvatskog Sokola u Zagrebu prika- 


zivala je u svojoj dvorani dne 9. o. mj. Šenoinu komediju 
iz zagrebačkoga života. Prije prikazivanja govorila je go- 
spođa A, Cvijić-Kassowitz pozdrav u kajkavskom narječju, 
koji je donekle osvijetlio historijat toga Šenoinog djela, pa 
ga zato donosimo u cijelosti: 

»Prav horv&tski pozdrav«, 

Preštimane gospć i gosponi! Lublćni brati i sestre! Za 
nihove skupe krajcere buju vezda vidli i čuli komendiju od 
horv&tskoga pesnika, Augusta Šenoe, ki je bil zagrebački 
šen&tor, a gda je napisal tu špajsnu stvar, bil je vu varoš« 
kom teatru vre veliki gospon — dramaturg. On je teater 
strašno imal rad vre onda, gda je bil još mali dečec. Vu 
laški vulici, vu velikom dvorišću priredil si je malu binu, 
skup ze svojim bratom Julčekom, ki je za horvatsko pev. 
društvo »Kolo« napisal prav horvatske šale, Ž nimi je navek 
bil i Tošica Daščarić,. ki je bogec zrasel tak mali, da ga 
kašne na bini varoškoga teatra nisu prav ni vidli, pak su ga 
ftekli POD binu, naj im bu šaptalec, — Jenkrat je gospon 
Šenoa donćsel v kazališče svoju komendiju »Lubicu«, jedini 
svoj teaterski kom4d, pak su tam rekli, nek se »Lubica« 
spela vun na 26. marciuša jćzero 6sem sto i šezdesćt osme. 
Onu večer se je celi teater tiho smejal, kajti su Zagrebčani 
mam spazili, da gospon Šenoa te spodobe ni zmislil, — nek 
ih je prav onak prik4zal, kak ih je našel vu varošu, Ona 
gospodična Lubica im je bila zaprav jena frajln Rozi, kaj je 
na Bildplatzu kvartirnike držala, a vsaki nen kvartirnik joj 
se jako dćpal. Vu komendiji gospon Lujo Biberović je pak 
bil zaprav jen poznati zagrebački fičferić, ki je navek po 
Ilici i po Harmici hodal i zdigaval nos, kakti racman, gda 
plava po debćlom viru, Taj človek pak ni bil niš bolšega, 
nek špicl gospona ministra Bacha vu Beču. Kak je Zagreb 
onda još bil mali varoš, je publika taki prepoznala frajin 
Rozi i fičfiriča, 

Gda su komedijanti »Lubicu« na varoškom teatru spe- 
lali, ni nekim gosponom bilo prav. Najhujše su protestirali 
oni, ki pišeju vu cajtungah, i ki smeju špotati vsakoga člo- 
veka, ki oče kaj poštćnoga stvoriti, Oni gosponi su zgrabili 


Lubicu i pesnika, pak su ih vu cajtungah tak stepli i tak 


zdrepli, da ni niš ost4lo — neg perušine. Vu teaterskom 


odboru sedil je takaj jen rodjak od frajln Roze, a taj je 
poklan vu sedmici tak larmal, da su nedužnu Lubicu morali 
skriti v ormđr, gdi ležiju i drugi stari horvatski komadi! Tam 
je Lubica dugo spala, Dvakrat se je prebudila. i prek bine 
prešla, ondak opet zasp4la, dok se ni vu horvatskom Sokolu 
prebudila, — — — Komendijaši, ki denes spelaju »lubicu« 
su naša lublćna zagrebačka deca, horvatski Sokoli i Soko- 
lice, Naši mladi komendijanti delaju to zato, da izneseju 
pred Vas one lćpe naše horvatske starine, kaj su ih naši 
starši vre dugo hitili v koš, pak ih tam pozabili, 

Pri oni lubici, kaj je bila mlada pred 56 let, je muštral 
komedijaše pokćjni Joško Freudenreich, teaterski ravn4- 
tel, — a vezda ih je izmuštral negov vnuk, Šandor Freuden- 


“reich, ki denes igra rolu svojega d&deka, 


Lepo ih prosim, naj vezda našim mladim komedijantom 
ne glediju preveč v zube! — Em ni Fijan ni Strozzica nisu 
mam znali, kak bi po bini lepo hodili, i kak bi deklamivali, 
da buju publiki curile suze po obr&4zih! — Anda buju vre 
i sami vidli, kak buju naši mladi svoj posel spelali, Još ih 
lepo prosim, naj buju čist tiho! A komu se ne bu ddpalo, 
naj čkomi, — dok ni zišel vunl! — 


GIUSEPPE ZOLA, 


U člančiću »Zolina biografija«, koji je štampan u »Listku« 
broja 11/3 ovogodišnjeg »Vijenca« (str. 90-91.), čitamo, da je 
Emile Zola bio starinom talijanskog podrijetla i da » , , , je- 
dan od njegovih pređa (Giuseppe Zola) bijaše vrlo liberalan 
svećenik, sličan Zolinu Pierre Fromentu u »Lourdesu« i »Ro- 
me-u«.« Bila bi zanimljiva koincidencija, da je taj predak 
francuskog pisca naturalističkih romana istovetan s jednim 
dobrim znancem našega latinista, bibliofila i literarnog histo- 
rika Adama Alojzija Baričevića (1756.—1806.). Među odlič- 
nim muževima svoga vremena, s kojima je Baričević vodio 
živu i obilnu korespondenciju, nahodi se i Talijanac Giuseppe 
Zola. Taj je znanac Baričevićev bio svećenik i — u vrijeme, 
kad se dopisuje s Baričevićem — rektor seminara.u Paviji, 
u koji su polazili također Hrvati, Osimtoga saznajemo iz ko- 
respondencije, da je Giuseppe Zola bio pisac i pjesnik tali- 
ianski i latinski — dakle je auktor »Germinala«, ako je odista 
bio u rodu s našim Zolom, književnu ambiciju unekoliko ba- 
štinio već od svojih predaka, Kako je Giuseppe Zola dola- 
zio u saobraćaj s Hrvatima, nije čudo, da se mnogo zanimao 
za prilike, naročito za crkvene prilike, ovih krajeva. On se 
ća.i pripremao da napiše spomenicu (Comentarii) o tim 
prilikama, pa mu zato Baričević šalje neke knjige, koje će 
mu biti od pomoći u tom poslu, u prvom redu  Krčelićeva 
djela, onda Szalagyijevo »De statu Eccelisiae Pannonicae« i 
druge sitnije spise, Zola mu se odužio time, da mu je po- 
slao svojih knjiga i da je u časopisu, što ga je pokrenuo god, 
1790. (Biblioteca Ecclesiastica, e di varia Letteratura antica, 
e moderna), štampao Baričevićevu, latinski pisanu, biografiju 
talijanskog latiniste Girolama Ferrija. ' 

Korespondencija Baričevića sa Zolom trajala je od god. 
1784, do 1802, Iz nje se razbira, da je Zola bio vrstan znalac 
latinskog jezika, velik ljubitelj knjiga i nauke, i brižan sta- 
ratelj svojih mladih gojenaca, naročito mladih Hrvata, koji 
su bili povjereni njegovoj brizi, Uopće je slika, što je dobija- 
mo o tom Talijancu iz požutjelih pisama Baričevićevih, pri- 
jatna i simpatična. 

Osim s Baričevićem bio je Giuseppe Zola i u korespon- 
denciji s biskupom Vrkovcem Prirodno je, da se biskup za- 
nimao za mladiće hrvatske; koji su se u pavijskom seminaru 

ordgajali za svećenički stalež, pa mu Zola javlja o njihovu 
uspjehu, Među tim je mladićima bio i Ivan Dvojak, kasnije 
kanonik zagrebački i pisac »slavonski«, koji je ovjekovječio 
svoje ime osnovavši zakladu za podupiranje siromašnih gim- 
nazijskih učenika, Možda su ga na to plemenito djelo potakle 
uspomene na doba provedeno u Paviji pod tutorstvom Giu- 
seppea Zole. VI. D. 


O PJESNIKOVOJ INDIVIDUALNOSTI, 


Pjesnikom se općenito smatra čovjek, koji u stanovitim 
momentima prelazi duhom preko (prozaičkih granica realnog 
života i poletom svoje fantazije vine se u svijet viših ideja, 
da ih zaodjenute u slobodnom ili vezanom nizu stihova, pri- 
kaže onako, kako ih je njegova duša vidila i osjetila. Ta se 
moć rađa s njime i već u ranim godinama stane se razvijati, 
poprimivši u mladenačkim godinama fizijo- 
nomiju, 

U istinu svako je dijete mali pjesnik jer u njemu sposob= 
(nost fantazije nadmašuje sve ostale, no kod pojedinaca ipak 
se opaža, da ta sposobnost jače djeluje. Takova su djeca 
obično vrlo osjetljiva često konteplativne prirode, njih uz- 
buđuje i interesuje sve, što se oko njih zbiva, obično vole 
samoću, izbjegavaju bučna društva, riječju već zarana i 
nesvjesno slijede unutarnji nagon, koji ih neodoljivom silom 
nuka, da idu svojom posebnom stazom, koju im je priroda 
odredila, 

Takova djeca već zarana vole slušati priče svojih baka, 
koje u njihovoj duši zauzmu osobito mjesto i pobuđuju čitav 
niz novih misli i osjećaja, zaodjenutih čarobnom rukom fan= 
tazje. Neki od njih, u kojima moć apercepcije jače djeluje, 
pokušavaju sami da izmišljaju nove priče, već prema 
svojim individualnim sklonostima spram ovom 
ili onom objektu. Kad takova. djeca savlađaju prve poteškoće 
u čitanju, laćaju se najradije onih knjiga, koje pripovijedaju 
razne herojske i fantastične podvige stanovitih mitskih ju- 
naka, orijentalne priče pune draži, raskoši i sjaja, riječju 
dakle svega onoga, što podražuje jače njihovu fantaziju i 
udovoljene njezinoj neugasivoj žeđi prama stanovitom nizu 
ideja, koje prelaze granice realnoga svijeta, 

Svaki pravi pjesnik ima svoj posebni svijet ideja i osje- 
ćaja i neku težnju za nekim bezgraničnim i neodređenim 
ciljevima, kojima klice u istinu opstoje u njihovoj duši, 
ali čiji daljnji razvoj ovisi o djelovanju spoljašnjih utjecaja 
i podražaja. S: ' 

Već je znameniti engleski pisac W. Wordswod jasno 
izjavio, da pjesnik i uopće umjetnik ima i »drugi vid«, Taj 
vid ima posebnu čarobnu sposobnost, da vidi ono, što 
ostali i ne naslućuju, da u prirodi opaze i najtanje nianse 
ljepote, kojima obiluje, ida osjete pulzaciju života, gdje 
drugi viđaju samo mrtvilo, ili uopće ne viđaju ništa, Međutim 
njihova realna, dakle vidljiva djela, nisu često najvjerniji 
odraz onoga, što su oni u istinu vidjeli i osjetili u 
stanovitim. momentima zanosa, u tajanstvenom saobraćaju 
s prirodom, koja samo časovito odabranim duhovima otkriva 
one čare, koji su inače sakrite profanom oku, Pri tom iz- 
bijaju na vidjelo jača ili slabija individualnost pjesnika i 
umjetnika uopće i njihova tehnička vještina, kako većom 
ili manjom evokatornom snagom uspije da nižu dojmove 
poprimljene u stanovitim momentima poetskog nadahnuća, 
Oni, čija je snaga fantazije jača i moć osjetljivosti istančanija, 
dakle čija je poetska individualnost izrazitija, znat će da 
nam vjernije ocrtaju primljene dojmove i tim će njihovi 
Pjesnički proizvodi biti savršeniji, jer je nužno istaći, da taj 
»drugi vid« nije kod svih pjesnika isto jak i savršen, 


svoju stalnu 


Prema tome dakle predstoji više ili manje izrazitija pje- 
snikova individualnost, koja se odrazuje u njegovim djelima 
i podaje nam sliku njegove stvaralačke snage. 

Ma koliko neki bili protivnog mišljenja, mi ostajemo 
pri tvrdnji, da vrijeme uopće nema nikakovog utjecaja na 
pravoga pjesnika, Za nas su Homer, Pindar, Vergil i ostali 
znameniti pjesnici staroga doba isto tako veliki kao i 
Dante, Milton i Goethe, jer ih je zadahnjivao isti duh 
poezije, koji ne zna za vrijeme i doba. 

Moderni pjesnici mogu biti obilniji i bogatiji u izboru 
poetske građe, njihov horizont ideja širi 1 prostraniji već 
prema napretku vremena, u kojemu živu, — ali ona prava 
pjesnička esencija, bit dakle istinske poezije, individualne 
je prirode i na nju ne djeluje udaljenost mjesta ni vremena. 

Pravi i veliki pjesnici kozmopolitske su prirode, oni 
ne pripadaju samo narodu, iz kojega su nikli, već čitavom 
čovječanstvu, jer i poezija uopće nije privilegij samo jedne 
pasmine ljudi ili više njih, nego je kao i zrak, zajednička 
svima. Naravno ona je više ili manje savršena u formi, 
već prema visini kulture dotičnog naroda, ali je pravo 
njezino žilje zasađeno duboko u srcu svih naroda, nalazili 
se oni na ledenjacima sjevera ili na žarkom suncu toploga 
juga,  Osijan, sin hladnoga sjevera, isto je tako snažan, 
topao i velik pjesnik kao i Homer, sin juga, ili kao neke 
pjesme nikle iz poetski raspoložene duše naroda našega, 
Individualnost se dakle pjesnikova ne mijenja prema vre- 
menu i mjestu, ona karakteriše svakog pojedinca prema 
njegovoj internoj vrijednosti, 


Puškin je bio velik i njegov je duh posvema harmoni- 
zirao golemom psihom sveukupnog ruskog naroda, iz kojega 
je crpao pobude za svoja velika djela. Hugo je bio isto 
tako zanosan pjesnik i u njemu je kipio poletan duh gal- 
skoga plemena. Goethe je bio snažan pjesnik i odraz jakog 
duha germanskoga plemena kao i Schakespeare. No ti veliki 
umovi bili bi jednako snažni, da su se rodili i u drugim 
krajevima; jer je njihova pjesnička individualnost bila iz- 
razita i jaka, te bi se bila usred svakog naroda ispoljila, 


Razne klasifikacije, kojima se hoće da označi duh i 
smjer pojedine vrste poezije i pjesnika, kao klasična, ro- 
mantična, realistička, futuristička i t, d, poezija, nisu nego 
samo spoljašnja obilježja, dakle samo forma, dok prava, 
Živa i istinska poezija ima samo jedno ime, isto tako kako 
i veliki pjesnici imaju svoju vlastitu individualnost, koja 
ih karakteriše i podaje njihovim djelima posebno obilježje. 

Mi koji se zbog svojih čednih kulturnih prilika ne možemo 
u svemu takmiti s velikim evropskim narodima u umjet- 
ničkim proizvodima uopće, 'premda imamo mnoštvo na- 
rodnih, epskih i lirskih pjesama, kojima se divi svijet, 
imamo ipak tipičnih pjesnika, čija je individualnost mar- 
kantna i kojima je mjesto u redu svjetskih pjesnika, premda 
je njihovo ime slabo poznato ostalnim kulturnim narodima. 
Dovoljno je da spomenemo Gundulića, Njegoša, Mažuranića, 
Preradovića, S. S. Kranjčevića a od živih Arnolda, Nazora 
i druge, čiji pjesnički proizvodi ne samo ne zaostaju već 
katkad i natkriljuju proizvode mnogih pjesnika, koji su 
imali sreću da se rode u kulturnijim središtima, 

Stvaralačka snaga dakle, pojeainoga pjesnika ovisi i 
o njegovoj individualnosti i nosi bilježje njegova duha, Ako 
je ta individualnost snažno razvijena, ako pjesnik daje ci- 
jeloga sebe u svojim djelima, onda su i produkti njegova 
duha, trajni, ispoljili se oni u kojoj bilo formi i ostaju kao 
trajni spomenici, aere perenius, 


Stj, Ilijić, 

«JUBILEJ OSNIVAČA BRAĆE HRVATSKOG ZMAJA. 


Dne 16. veljače proslavila su Braća Hrvatskog Zmaja u 
prostorijama društva »Tomislav« tridesetgodišnji jubilej knji- 
ževnoga rada svojega velikog meštra E, Laszowskoga i 
ujedno šezdeseti rođendan dr. Velimira Deželića. Jubilej je 
proslavljen svečanom akademijom, kod koje je g. Milutin 
Majer držao predavanje o književnom i kulturnom radu obo- 
jice jubilaraca, 1 zatim zabavom, na kojoj je palo mnogo 
zdravica sa strane izaslanika raznih kulturnih i prosvjetnih 
radnika, Naša slika u prilogu ovoga broja, koju je izradio 
naš poznati slikar Joso Bužan, prikazuje uz oba jubilarca i 
trećega zmaja — seniora $. Širolu, 


JEZIČNI SAVJETNIK. 


Pod tim je naslovo izdala na svijet Jugoslavenska aka- 
demija knjigu našeg poznatog stručnjaka g. Toma Maretića, 
koja je baš sada došla u sto dobrih časa. Knjiga je namije- 
njena svima onima, koji žele dobro govoriti i pisati knji- 
ževnim našim jezikom, a tih je bez sumnje velik broj. Knjiga 
ima opći dio »Pristup« i još dva dijela. U prvom su dijelu Ri- 
ječi, a u drugom, kraćem, Nastavci. U Pristupu izlaže pisac, 
koja je svrha knjizi i kojih se principa držao kod njezina sa- 
stavljanja. Na sastavljanje takove knjige potakla je pisca 
činjenica, što je u književnom jeziku u posljednje vrijeme za- 
vladao »haos i anarhija«, i što se književnici i novinari vrlo 
malo trude oko čistoće u književnom jeziku, Zato pisac po- 
zivlje učenike, učitelje, činovnike, novinare, a osobito knji- 
ževnike, da se koriste tom knjigom ,u kojoj će naći dovoljno 
pouke o tome, što je u našem jeziku dobro, a što rđavo, Za 
temelj svojega rada uzeo je pisac Ivekovićev Rječnik, na koji 
se prislanja drugi dio njegova »Savjetnika«, U Pristupu se 
još govori o nekim vrstama tuđica, koje su u običaju u našem 
govoru kao i o provincijalizmima, koji bi, kad bi u jeziku 
ostali, znatno smetali književnom jedinstvu Hrvtaa i Srba, 
»jer ih Srbi ne bi htjeli primiti, kao što Hrvati ne bi nikada 
primili kojekakovih provincijalizama iz južnih srpskih narječ- 
ja (na pr. Kosova polja i t, d,), kad bi srpskim piscima palo 
na um unositi ih u književni jezik«. 

U dijelu »Riječi« navedene su riječi, za koje je pisac dr« 
žao, da su ili sumnjive ili stranoga podrijetla ili posve rđave. 
U tom će dijelu naći svatko, tko se bude »Savjetnikom« 
služio, upute, što je dobro, a što zlo, napokon što jezik može 
podnijeti, a što ne. 

Knjiga će ta bez sumnje danas dobro poslužiti i pojedin- 
cima i školi kao praktični savjetnik, jer je doista danas, kako 
pravo veli pisac, nastala anarhija u književnom jeziku. Kako 
mlađi naši ljudi slabo poštuju auktoritet uopće, misle, da 
rade savremeno, ako ne priznaju ni u pitanju jezika nika- 
kovih pravila. Osim toga uveo je naš službeni jezik u posljed- 
njim godinama toliko nečistoće u jezik, da će ih jedva svi 
naši čistunci istrijebiti. I zato je pisac odviše blago rekao, 
kad veli, da bi provincijalizmi iz južnih srpskih narječja teško 
bili primljeni od Hrvata, »kad bi srpskim piscima palo na 
um unositi ih u književni jezik«, jer nam se svaki dan u t. z. 
službenom jeziku podaje takav govor, da ga ni najbolji što- 
kavci često ne razumiju, 

Pisac je opći dio svoje knjige »Pristup« pisao ekavskim 
narječjem, da pokaže kako mu je i taj govor jednako drag 
kao i ijekavski, i da knjizi pribavi što više prijatelja. 

Pisac je namijenio knjigu svima onima, kojima je do toga, 
da dobro govore i pišu našim jezikom, pa je i mi preporu= 
čamo to više, što je dosta korova izraslo na njivi našega 
književnoga jezika. g 


»HRVATSKE NOVINE«. 


Gradiščanski Hrvati izdavaju posebne »Hrvatske novine, 
$lasnik Gradiščanskih Hrvata«, koji je sada počeo svoju dru- 
$u godinu. Hrvatske Novine su mjesečnik, te izilaze svake 
subote u Beču, Wien, V, Bezirk Margarethenplatz Nr, 7. 
Pretplata stoji za Jugoslaviju na godinu 100 dinara, a u Au- 
striji 30,000 a, kruna na godinu. Vlasnik, izdavatelj, nakladnik 
i odgovorni urednik jest dr, Lovro Kralj, Wien VIII, Piari- 
stengasse 56, koji se najviše žrtvuje oko prosvjećivanja hrvat- 
ske misli među svojim zemljacima, Hrvatske novine izilaze 
na domaćem čakavskom narječju, a donose i članke na da- 
našnjem književnom jeziku, da se tamošnji narod priuči na 
moderni književni hrvatski jezik. Osobito je zanimljiva ru- 
brika »Domaći glasi«, gdje se nalaze dopisi iz raznih mjesta 
i sela, gdje stanuju Gradiščanski Hrvati. 


CIVIDINI: PEDAGOGIKA, 


Profesor dr, A. Cividini izdao je kao prvu knjigu »Zbor- 
nika za savremenu pedagogiku« nedavno na svijet djelo s 
gornjim napisom, Knjiga je u prvom redu namijenjena uči- 
teljskim pripravnicima Ovo je prva knjiga, koja govori 
o učiteljskom zvanju, a iza nje bi imale slijediti još tri 
daljnje knjige, koje bi redom sadržavale: pedagošku .pro- 
pedevtiku, razvitak problema pedagogike i rezultate savre- 
mene pedagogike. 

Ova prva knjiga ima ova poglavlja: Učitelj u lijepoj knji- 
ževnosti i Učitelj u pedagoškoj nauci. Čitava je knjiga skup 
članaka, pripovijedaka i pjesama o zvanju učitelja, pa je ta 
knjiga prva takove vrsti kod nas i imat će bez sumnje taj 
uspjeh, da će i mlade pripravnike i učitelje zagrijati za 
njihovo zvanje, jer je puna topline i ljubavi za učiteljski 
stalež upravo tako, kako je i sam autor prožet ljubavlju za 
teško svoje učiteljsko zvanje. Nkć, 


NOVE KNJIGE, 


"U redovitim izdanjima za god. 1921, izdala je Matica Hr- 
vatska ovih dana slijedeće knjige: 

Đuro Arnold: Izabrane pjesme, 

EmilijLaszowski: Gorski kotar i Vinodol, dio dr- 
Žavine knezova Frankopana i Zrinskih. Mjestopisne i po- 
vjesne crtice. 

Ksaver Šandor Gjalski; Ljubav Lajtnanta Milića 
i druge pripovijetke. 

Đuro Vilović: Zagaljeni životi. Novela, 

Uredništvo je primilo nadalje knjigu: Sta- 
nislav Kukla: Problem zaštite ulagača, Knjiga će u da- 
našnje vrijeme dobro doći svakome — naročito privredni- 
cima, pa se toplo preporuča. Cijena joj je Din, 70, u platne- 
nom povezu Din. 100, Narudžbe se šalju piscu (Stanislav 
Kukla, bank, prokurista, Zagreb, Poštanski pretinac), 


Izabrane narodne pripovijetke hrvat- 
ske i srpske. Priredio dr. David Bogdanović. Drugo 
izdanje. Tisak i naklada St. Kugli. 

Mato Hanžeković: Pisma iz Lumbarde 
na Korčuli. Vidici, intimne impresije 1923. Naklada 
piščeva. 

A,P. Čehov: Izabrane humoreske, Humori- 


stička knjižnica (sv. 161—165) Din. 15, 


IL Radić; Vinogradarstvo i pivničarstvo. 
Treće izdanje. Narodna knjižnica. Zagreb, Vojnička ul. 13. 
Din. 25, 








5 Izdavači i vlasnici: Dragutin Nemet i drugovi. 


Tisak »Tipogratije« d. d. Zagreb. 








NARODNA STARINA 


ilustovani nepovremeni časopis za povijest kulture 
i etnografiju južnih Slovjena izlazi 3-4 puta godišnje. 
Ciiena svesku 25 Din 


UREĐUJE D* JOSIP MATASOVIĆ 
Zagreb, Gundulićeva ul. 48. I lijevo 


.Haremska lirika" | 





od Ahmeda Muradbegovića 







Cijena 8 dinara 






Narudžbe izvršuje Hrvatski štamparski 
zavod d. d. Zagreb, Marovska ulica 30, 


Naručuje se kod uprave časopisa ,Narodna Starina“ 
Zagreb, Wilsonov trg 8. 

»Nojemova lađa 


Zbirka novela 
od Ahmeda Muradbegovića 
Cijena 25 dinara 







Dobije se 
u redakciji Vijenca“ Medulićeva br. 30 
i kod autora Haulikova 4 prizem. desno 







Gradska štedionica 


Općine sfob. i &r. ela. sšrada Zagreba 
Jetriniska ulica 5 Zagreb Mgao Sudmičke uf. 


Miošci JE 250,000.000 — 


Prima uloške na uložne knjižice i na tekući račun. Izdaje 
čekove i kreditna pisma, te obavlja isplate na temelju akre- 
ditiva na sva tu- i inozemna mjesta. Kupuje i prodaje valute 
i devize. Obavlja sve burzovne naloge savjesno i kulantno. 


Za ufoške jamči grad Zagreb. 





»TIPOGRAFIJA« D. D. ZAGREB, 


